10 Οκτωβρίου 1886 το σμόκιν φορέθηκε ως επίσημο ένδυμα για άνδρες πρώτη φορά - Η ιστορία του & οι διάσημοι που το φορούσαν (Φωτό) | eirinika.gr\n10 Οκτωβρίου 2018 - 1:14μμ\nΟ Πρόεδρος John F Kennedy, ο Πρόεδρος Dwight D Eisenhower και ο Πρόεδρος του Πακιστάν Ayub Khan σε κρατικό δείπνο του Λευκού Οίκου το 1961.\nΔεν υπάρχει τίποτα που να δείχνει έναν άνδρα πιο κομψό, από ένα καλοραμμένο σμόκιν. Ένα ρούχο που θεωρούμε πως είναι υπερβολικά επίσημο, αλλά η προέλευσή του μπορεί να σας εκπλήξει. Τα περισσότερα στοιχεία του, πάντως, έχουν παραμείνει σε μεγάλο βαθμό αμετάβλητα στην πάνω από έναν αιώνα Ιστορία του.\nΠολλές πηγές αναφέρουν πως το σμόκιν εμφανίστηκε για πρώτη φορά το 1887 στην Αγγλία ως εναλλακτική λύση στο φράκο και λιγότερες αναφέρουν πως το σμόκιν πρωτοφορέθηκε λίγα χρόνια πιο πριν, το 1865.\nΤο πρώτο σμόκιν φορέθηκε ως βραδινό και ήταν ένα μπλε σακάκι καπνίσματος από μετάξι και ταιριαστό παντελόνι που δημιούργησε ο Henry Poole & Co (η επιχείρηση υπάρχει ακόμη), όπως μεταφέρει ο Γιάννης Σεργένης στο gentlemanway.gr.\nΤο διέταξε ειδικά ο Πρίγκιπας της Ουαλίας (και αργότερα Βασιλιάς) Έντουαρντ VII, ο οποίος ήθελε να φορά κάτι κομψό στα άτυπα δείπνα. Έως τότε, το επίσημο βραδινό ένδυμα ήταν λευκή γραβάτα, λευκό γιλέκο και φράκο.\nΤο σμόκιν ταξιδεύει στην άλλη μεριά του Ατλαντικού και παίρνει το όνομα Tuxedo (=σμόκινγκ), από το Tuxedo Park, ένα συγκρότημα κατοικιών αγροτικών αρχοντικών στη Νέα Υόρκη που ιδρύθηκε το 1886 από την εξαιρετικά πλούσια οικογένεια Lorillard και τους φίλους τους. Η λέσχη είχε καθιερώσει ένα ετήσιο χορό κατά τη διάρκεια του φθινοπώρου, στην οποία ήταν υποχρεωτικές οι λευκές γραβάτες και το φράκο.\nΤο 1885, ο James Brown Potter, ένας εκατομμυριούχος μέλος του συλλόγου και φίλος των Lorillards, εισήχθη στην ιδέα ενός λιγότερο επίσημου σακακιού από τον Πρίγκιπα της Ουαλίας κατά τη διάρκεια ενός ταξιδιού στη Βρετανία. Ο Ποτέρ φορούσε αυτό το ένδυμα στο γκαλά, πυροδοτώντας τη δημοτικότητά του. Εξαιτίας αυτού του γκαλά στο Tuxedo Park, το σμόκιν ονομάζεται στις Η.Π.Α., Tuxedo.\nΣαν σήμερτα (10/10) το 1886 φοριέται για πρώτη φορά το σμόκιν ως βραδινό ένδυμα στη Ν. Υόρκη.\nΚατά τον Πρώτο Παγκόσμιο Πόλεμο και μέχρι τα τέλη της δεκαετίας του ‘20, το σμόκιν δεν ήταν ιδιαίτερα δημοφιλές. Από τη δεκαετία του ’30 ξαναγίνεται το επίσημο ένδυμα και καθιερώνεται το black tie, ενώ το φράκο με white tie, παραμένει μόνο για εξαιρετικά επίσημες εμφανίσεις.\nΤα μαύρα σμόκιν από μαλλί ήταν τα πιο κοινά, μέχρι που στη δεκαετία του ‘30, εμφανίστηκε το μεσημεριανό μπλε σμόκιν. Τα double breasted σακάκια εμφανίστηκαν γύρω στο 1935, τα οποία όμως, θεωρούνταν ανεπίσημα, αλλά αυξήθηκε η δημοτικότητά τους. Σε θερμότερες περιοχές, άρχισαν να φορούν λευκά σακάκια σμόκιν (so 007).\nΚατά τη διάρκεια του Δευτέρου Παγκοσμίου Πολέμου σημειώθηκε σημαντική αύξηση στη ζήτηση πιο casual ρούχων. Το σμόκιν έπεσε σε δημοτικότητα και από τότε δεν αυξήθηκε ιδιαίτερα.\nΟι άνδρες άρχισαν να επιλέγουν κοστούμια αντί για σμόκιν.\nΑν έβλεπε ο Henry Poole, που δημιούργησε το σμόκιν για άτυπα δείπνα (και πέρασε στην αιωνιότητα το 1876) να είναι πλέον επίσημο ένδυμα, είναι σίγουρο πως θα στριφογυρνούσε στον τάφο του. Στα σημερινά δεδομένα θα ήταν σαν να φορούμε μπλουζάκια πόλο σε εστιατόρια που απαιτούν σακάκι ή μεγάλες επαγγελματικές συναντήσεις.\nΣτη δεκαετία του ’70, η εποχή της ντίσκο έφερε ένα κύμα περίεργων χρωματιστών σμόκιν (σκεφτείτε αυτά τα γελοία σμόκιν στην ταινία «Ο ηλίθιος και ο πανηλίθιος»). Σίγουρα δεν ήταν επίσημη, αλλά ήταν μια αναγνωρίσιμη εμφάνιση. Ευτυχώς, από τη δεκαετία του ’80, όλα αυτά έφυγαν από τη μόδα. Ήταν μια πολύχρωμη, φωτεινή (και ευτυχώς σύντομη) στιγμή για το σμόκιν.\nΣτη δεκαετία του ’80, τα σμόκιν επανήλθαν στην τυπική μαύρη και μπλε εμφάνιση τους. Αυτό ευνοήθηκε ακόμη περισσότερο καθ ‘όλη τη δεκαετία του 1990 και στις αρχές του ’00. Κατά τη διάρκεια αυτής της περιόδου, τα σμόκιν είχαν επανέλθει για να γίνουν όλο και πιο επίσημα.\nΤο business casual ένδυμα καθιερώθηκε ως το τυπικό καθημερινό των ανδρών.\nΗ black tie εμφάνιση συνηθίζεται στις μέρες μας στην απλούστερη μορφή της: Μαύρο σμόκιν, με σακάκι με σατέν πέτα και κουμπιά και παντελόνι με σατέν σιρίτι. Λευκό πουκάμισο με wing tip κολάρο (συχνά έχει και μαύρα κουμπιά), σατέν μαύρο παπιγιόν και αντίστοιχο cummerbund (ζωνάρι). Συνδυάζουμε με παπούτσια pumps με φιόγκο, σε λουστρίνι ή βελούδο ή derbies σε λουστρίνι.\nΤο σμόκιν είναι η επιτομή της κομψότητας και δεν θα πρέπει να το θεωρούμε υπερβολικό ως εμφάνιση.\nΕξάλλου, αν είναι καλό για τον James Bond, τότε είναι καλό για όλους μας!


Η Τραγωδία στα Τέμπη Δεν θα Ξεχαστεί Ποτέ - VICE\nΗ Τραγωδία στα Τέμπη Δεν θα Ξεχαστεί Ποτέ\nΈνα από τα τούνελ που εγκαινιάστηκαν στα Τέμπη ονομάστηκε «Μαθητών Μακροχωρίου Ημαθίας», στη μνήμη των 21 νεκρών μαθητών.\n12 Απρίλιος 2017, 8:17am\nΕίναι απόγευμα Κυριακής, λίγο μετά τις 7:30. Ένα τουριστικό λεωφορείο, που μεταφέρει 49 μαθητές της πρώτης τάξης του Λυκείου Μακροχωρίου Ημαθίας και τρεις συνοδούς καθηγητές, μπαίνει στην κοιλάδα των Τεμπών από τη νότια είσοδο. Επιστρέφουν από σχολική εκδρομή στην Αθήνα. Στο λεωφορείο παίζει μουσική, κάποιοι μαθητές κοιμούνται, ορισμένοι έχουν μιλήσει στο τηλέφωνο με τους γονείς τους για να ενημερώσουν ότι πλησιάζουν. Λίγα λεπτά νωρίτερα, στα Τέμπη έχει μπει από το βόρειο ρεύμα μία νταλίκα με ρυμουλκούμενη καρότσα, που μεταφέρει φύλλα ξυλείας – νοβοπάν. Φορτώθηκε σε εργοστάσιο στον Έβρο και κατεβαίνει στην Αθήνα. Στο 386ο χιλιόμετρο Αθηνών-Θεσσαλονίκης, λίγο πριν το εκκλησάκι της Αγίας Παρασκευής μέσα στην κοιλάδα των Τεμπών, σε μία ελαφριά στροφή του δρόμου, το φορτηγό βγαίνει από την πορεία του και συγκρούεται πλαγιομετωπικά με το λεωφορείο των μαθητών. Τα νοβοπάν φεύγουν σαν ξυράφια στον αέρα και σχίζουν την αριστερή πλευρά του λεωφορείου, από μπροστά μέχρι πίσω. Τρία ΙΧ που ακολουθούν πέφτουν πάνω στα συντρίμμια και τυλίγονται στις φλόγες. Είναι Κυριακή 13 Απριλίου 2003. Η Ελλάδα κόβεται στα δύο, η καρδιά μιας ολόκληρης χώρας κόβεται στα δύο.\nΔιαβάστε ακόμα: Η Ιστορία του Φοιτητή που Πέθανε Άδικα στην Εθνική Οδό και Σήμερα Έχει ένα Τούνελ με το Όνομά του\nΤα πρώτα τηλεγραφήματα μιλούν για «τουλάχιστον δέκα νεκρούς». Κανείς δεν μπορεί εκείνη την ώρα να συλλάβει το μέγεθος της τραγωδίας. Ο δημοσιογράφος των ΝΕΩΝ Κώστας Καντούρης, καθοδόν προς τα Τέμπη, βρίσκει στο τηλέφωνο τον διοικητή της Τροχαίας Λάρισας. «Είναι κόλαση, είναι κόλαση. Απίστευτο. Τι να σας πω. Έχουμε παιδιά νεκρά», μονολογεί ο αστυνομικός. Υπάρχουν βαριά τραυματίες που διακομίζονται στα Νοσοκομεία Κατερίνης και Λάρισας. Οι σοροί των νεκρών μαθητών μεταφέρονται για αναγνώριση. Γονείς και συγγενείς φεύγουν αλαφιασμένοι από το Μακροχώρι και τα γύρω χωριά του κάμπου της Βέροιας για τα νοσοκομεία. Εκατοντάδες άνθρωποι σπεύδουν για να προσφέρουν αίμα. Ρεπόρτερ του Alpha βρίσκει εκείνη την ώρα στο τηλέφωνο τον οδηγό της νταλίκας, ο οποίος λέει μηχανικά: «Θα μπορούσε να είναι η κόρη μου μέσα, καταλαβαίνεις; Η κόρη μου έφυγε σήμερα, πήγε εκδρομή. Τι να πω στους ανθρώπους, ότι σκότωσα τα παιδιά του κοσμάκη;». Στις 2 τα ξημερώματα είναι επίσημο πια ότι οι νεκροί ανέρχονται σε 21 και οι τραυματίες σε τουλάχιστον 20, εκ των οποίων οι εννιά σοβαρά. Ο οδηγός του φορτηγού συλλαμβάνεται. Νωρίς το επόμενο πρωί δίνονται στη δημοσιότητα τα ονόματα των νεκρών μαθητών.\nΗ Ελλάδα θρηνεί τα παιδιά της\nΤα πρωτοσέλιδα την επομένη είναι μαύρα. «Είναι άδικο…» γράφει η Θεσσαλονίκη. «Γιατί Θεέ μου;» ο Αγγελιοφόρος. Οι μαρτυρίες από το νοσοκομείο των μαθητών που σώθηκαν είναι σοκαριστικές: «Τα παιδιά φώναζαν για βοήθεια. Δεν μιλούσαν όλα… Κάποια είχαν σκεπαστεί κάτω από τα καθίσματα». «Εγώ κι ένας άλλο συμμαθητής μου κατορθώσαμε να βγούμε από το τζάμι δεξιά μας. Πετάχτηκα έξω, αλλά γύρω μου άκουγα κραυγές και δίπλα μου έβλεπα συμμαθητές μου νεκρούς…». Μία 15χρονη μαθήτρια από το Μακροχώρι που είχε αποφασίσει την τελευταία στιγμή να μην πάει στην εκδρομή, προσπαθούσε να βρει όλη τη νύχτα τους συμμαθητές της στο τηλέφωνο. «Τους τηλεφώνησα όλους, δυστυχώς κανείς δεν απάντησε», είπε. Από τα πρώτα 24ωρα μετά το δυστύχημα, ειδικοί ψυχολόγοι βρίσκονται κοντά στους συγγενείς, τους φίλους και τους κατοίκους των χωριών της Βέροιας. Ο δήμαρχος με έκκληση στο ΕΣΡ και τις δημοσιογραφικές ενώσεις ζητά να γίνει σεβαστός ο ανθρώπινος πόνος. «Πρόκειται περί τραγωδίας. Όποια και να είναι τα αίτια -που θα ερευνηθούν- το τραγικό γεγονός παραμένει», δηλώνει στους δημοσιογράφους ο πρωθυπουργός Κώστας Σημίτης.\nΜεταξύ των επιζώντων είναι ο 16χρονος μαθητής από την Κουλούρα Δημήτρης Λιακόπουλος, ο οποίος σώζεται με ελαφρά τραύματα στο πρόσωπο από σπασμένα τζάμια. Καθόταν στη δεξιά πλευρά του λεωφορείου και κατάφερε να βγει από τα συντρίμμια με τη βοήθεια ενός συμμαθητή του. «Εμείς μπορεί να σταθήκαμε τυχεροί, αλλά είμαστε συγκλονισμένοι από την τραγωδία» είχε δηλώσει στα ΝΕΑ ο πατέρας του. Εκείνος ο μαθητής, λίγα χρόνια μετά το τροχαίο, έγινε ιερομόναχος και έλαβε το όνομα Μακάριος.\nΤο πρωινό της Δευτέρας 14 Απριλίου 2003 οι σοροί των νεκρών παιδιών μεταφέρονται στον τόπο καταγωγής τους – εκτός από το Μακροχώρι, από όπου κατάγονταν τα περισσότερα, τα Καβάσιλα, η Κουλούρα, η Ξεχασμένη, ο Σταυρός, η Νικομήδεια θρηνούν τα παιδιά τους. Στο Μακροχώρι όλο το χωριό είναι στον δρόμο και σηκώνει στους ώμους λευκά φέρετρα και στεφάνια σε μια ατέλειωτη νεκρική πομπή. Ήμουν τότε μόλις ενός μήνα μαθητευόμενος ρεπόρτερ στη Μακεδονία. Ο αστυνομικός συντάκτης Φώτης Κουτσαμπάρης δεν με πήρε μαζί του στην κηδεία. Όταν γύρισε το απόγευμα στο γραφείο είπε ότι ήταν σαν ιταλικό δράμα του '60.\nΟ δικαστικός πραγματογνώμονας που ανέλαβε να φωτίσει τα αίτια του δυστυχήματος των Τεμπών κατέληξε στο συμπέρασμα ότι το φορτίο της νταλίκας ήταν υπέρβαρο, τα ελαστικά φθαρμένα και η ταχύτητά του μεγαλύτερη από το επιτρεπόμενο όριο, γεγονός που προκάλεσε τη μετατόπιση του κέντρου βάρους και των νοβοπάν. Ο οδηγός της νταλίκας κατέθεσε αργότερα στο δικαστήριο: «Αισθάνομαι συντριβή γι' αυτό που συνέβη και θα προτιμούσα να είχα σκοτωθεί και εγώ για να μη ζήσω αυτή την τραγωδία (…) Στην έξοδο από το εργοστάσιο ζύγισα πάλι τη φορτωμένη πια νταλίκα, και διαπίστωσα κατά την οδήγηση ότι ήταν υπέρβαρο το φορτίο μου κατά δύο ή τρεις τόνους. Ακόμη και αν ήξερα ότι ήταν υπέρβαρο κατά τη φόρτωση, δεν θα αρνιόμουνα να εκτελέσω το δρομολόγιο μήπως με διώξουν από τη δουλειά, γιατί ήμουν και καινούργιος (…) Πιστεύω ότι, αν δεν ήταν υπέρβαρο το φορτίο μου και το μεγάλο ύψος, δεν θα έχανα τον έλεγχο του αυτοκινήτου».\nΣτιγμιότυπο από την κηδεία ορισμένων μαθητών.\nΜετά από δικαστικό μαραθώνιο που διήρκεσε περισσότερα από επτά χρόνια, ο οδηγός της νταλίκας καταδικάστηκε σε 15 χρόνια κάθειρξη και οι συνιδιοκτήτες της σε 14 και 11 χρόνια, αντίστοιχα. Οι δύο πρώτοι οδηγήθηκαν στη φυλακή. Μικρότερες ποινές –περί τα τέσσερα χρόνια– επιβλήθηκαν στους υπόλοιπους εμπλεκόμενους, μεταξύ των οποίων στους υπεύθυνους του εργοστασίου στον Έβρο και αυτούς που επέβλεπαν τη φόρτωση. Στους γονείς των 21 νεκρών μαθητών καταβλήθηκαν μεγάλες αστικές αποζημιώσεις.\nΤο τροχαίο των Τεμπών δεν ήταν το πιο πολύνεκρο στα ελληνικά χρονικά – τον Μάρτιο του 1979 έξω από το Πολύκαστρο Κιλκίς είχαν σκοτωθεί 26 άτομα σε σύγκρουση τουριστικού λεωφορείου με βυτιοφόρο. Ωστόσο, η τραγωδία των Τεμπών θα συγκλονίζει για πάντα την κοινή γνώμη. Τα θύματα ήταν παιδιά ηλικίας 15-16 ετών που χάθηκαν πολύ άδικα κι επιπλέον το τροχαίο ανέδειξε με τον πιο εφιαλτικό τρόπο την ανευθυνότητα επαγγελματιών στον κλάδο των μεταφορών, καθώς και τη διαφθορά και την έλλειψη ελέγχων από την αστυνομία και τις άλλες αρμόδιες κρατικές υπηρεσίες– σοβαρά προβλήματα εκτός από το φορτηγό είχαν εντοπιστεί και στο λεωφορείο. Το δυστύχημα ήταν επίσης η αφορμή ώστε να αλλάξει η νομοθεσία για τα πολύνεκρα τροχαία στην Ελλάδα, χωρίς πάντως ουσιαστικά αποτελέσματα. «Μόνο στον Τρίτο Κόσμο γίνονται τέτοια δυστυχήματα», είχε δηλώσει ο ειδικός σε θέματα οδικής ασφάλειας καθηγητής του ΑΠΘ Παναγιώτης Παπαϊωάννου.\nΤο τροχαίο με τους 21 νεκρούς μαθητές στοίχειωσε το πέρασμα των Τεμπών. Μέχρι σήμερα στη στροφή του δυστυχήματος υπάρχουν λουλούδια, πανό με μηνύματα συμμαθητών και μια μαρμάρινη πλάκα που γράφει: «Στο σημείο αυτό, με ευθύνη της πολιτείας και στον βωμό του κέρδους, θυσιάστηκαν οι 21 μαθητές της Α΄ τάξης του Λυκείου Μακροχωρίου Ημαθίας».\nΠριν λίγο καιρό, εγκαινιάστηκαν πανηγυρικά οι τρεις δίδυμες σήραγγες στα Τέμπη και τον Πλαταμώνα, έπειτα από παλινωδίες 40 ετών. Το έργο παρακάμπτει το πιο καταραμένο σημείο στον οδικό χάρτη της Ελλάδας, το οποίο στο εξής θα ερημώσει από αυτοκίνητα. Ο ένας κλάδος της καινούριας σήραγγας των Τεμπών ονομάστηκε «Μαθητών Μακροχωρίου Ημαθίας».


Προσωπικό site, πιο σημαντικό από ποτέ! - Papaki Blog\n24 Σεπτεμβρίου 2015, από Χρύσα Κλεμπετσάνη\nΕάν το άρθρο μου σου ενέπνευσε την ιδέα, ξεκίνα να την κάνεις πράξη με το δικό σου, προσωπικό domain name! Και δεν υπάρχει πιο αντιπροσωπευτικός τρόπος από το να κατοχυρώσεις ένα domain σε κατάληξη .ME, ειδικά τώρα που είναι σε προσφορά.\nΣτη συνέχεια, θα χρειαστεί να αποφασίσεις με ποιο τρόπο θα δημιουργήσεις το προσωπικό σου site. Στο Papaki παρέχουμε ένα χρήσιμο εργαλείο που θα σου λύσει τα χέρια. Πρόκειται για το WebSite Builder που μπορεί εύκολα να χρησιμοποιηθεί από χρήστες κάθε επιπέδου. Το πιο σημαντικό; Δεν θα χρειαστεί να ασχοληθείς καθόλου με κώδικα και προγραμματισμό γιατί όλες οι αλλαγές γίνονται εύκολα με drag & drop!\nΑμέτρητες δυνατότητες σου προσφέρει και η πλατφόρμα WordPress! Διάλεξε το theme που ταιριάζει ιδανικά στο προσωπικό σου brand image και ξεκίνα την παραμετροποίηση του site ώστε να το φέρεις ακριβώς στα μέτρα σου. Στη συνέχεια, κάνε τη σύνδεση με το προσωπικό σου domain και είσαι έτοιμος για δημοσίευση.\nΤο να έχεις το δικό σου προσωπικό site δεν βοηθάει, όμως, μόνο στην εύρεση εργασίας. Το σημαντικότερο πλεονέκτημα ενός προσωπικού site είναι οι online πληροφορίες που παρέχεις και διαχειρίζεσαι ο ίδιος για εσένα. Κάνε μία αναζήτηση στο Google με το όνομα σου και δες ποιες πληροφορίες εμφανίζονται πρώτες! Δεν θα ήθελες το πρώτο αποτέλεσμα να στέλνει τον χρήστη σε πληροφορίες που εσύ μπορείς να διαχειριστείς;\nΑν έχεις δημιουργήσει προσωπικό site θέλω πολύ να μου το γράψεις στα σχόλια παρακάτω. Και που ξέρεις; Μπορεί το blog μας να σταθεί αφορμή να σε εντοπίσει το κοινό που στοχεύεις! ;)\nΕτικέτες personal brandingpersonal websiteπροσωπικό brandingπροσωπικό site


Swatch® Ελλάδα - front Clip-On The Eyes of Twan SEF02SMN011\nΑποστολές μόνο εντός Ελλάδος - Δωρεάν Αποστολή για παραγγελίες άνω των 50€\nΑυτή η συλλογή αποτελείται από statement σχέδια που θα σε εμπνεύσουν να κάνεις πιο μεγάλα και πιο τολμηρά όνειρα και να αξιοποιήσεις το χρόνο σου στο έπακρο.\nΗ συλλογή αυτή χαρακτηρίζετι από όλα τα βασικά στοιχεία της Swatch: διασκέδαση, δημιουργικότητα, στιλ και λάμψη!\nΜε στιλ εμπνευσμένο από το urban streetwear, τα BIG BOLD έχουν μια εκπληκτική κάσα διαμέτρου 47mm και μεγάλους δείκτες σε σχήμα βέλους που δείχνουν πάντα τη σωστή κατεύθυνση για την επόμενή σου κίνηση.\nΑνακαλύψτε μια ευρεία γκάμα ρολογιών σε αθλητικό στιλ για τις καθημερινές σας δραστηριότητες. Surfing, κολύμβηση, τρέξιμο, όποιο σπορ και αν σας συγκινεί, αφήστε το στιλ πάνω μας!\nΡιξτε μια ματιά στα αγαπημένα μας ρολόγια Flik Flak για Αγόρια και Κορίτσια. Με τόσα σχέδια και μοναδικά χαρακτηριστικά, η εκμάθηση της ώρας γίνεται παιχνιδάκι!\nClip-On The Eyes of Twan\nΌπως γνωρίζετε, τα καταστήματα Swatch στην Ελλάδα παραμένουν κλειστά. Φυσικά, αν και μας χωρίζει η απόσταση, αισθανόμαστε και παραμένουμε πάντα κοντά σας μέσω του διαδικτυακού μας καταστήματος που είναι ανοικτό 24/7. Όλες οι παραγγελίες αποστέλλονται κανονικά και στο εφικτά πιο σύντομο χρονικό διάστημα.\nΔΩΡΕΑΝ ΑΠΟΣΤΟΛΗ ΑΝΩ ΤΩΝ 50€\nΑΣΦΑΛΗΣ ONLINE ΠΛΗΡΩΜΗ\nΕπιστροφή στο προϊόν\nΚατηγορία Συλλογής Core\nSize 50 mm\nBridge 21 mm\nTemples 140 mm\nLens Type Multicoated\nLens UV 3\nΚάντε μια επιλογή\nΠαρακαλούμε επιλέξτε μέγεθος.\nΧωρίς sleeve Με sleeve


«1917» - Η πραγματική ιστορία πίσω από την ταινία | Το Κουτί της Πανδώρας\nΗ ατμόσφαιρα των χαρακωμάτων και της στοιχειωμένης «Νo Μan’s Land» μεταφέρεται με τόση ένταση στον θεατή που οι στρατιώτες μοιάζουν να κραυγάζουν όλη τη φρίκη του πολέμου σε κάθε τους βήμα.\nΗλέκτρα Ζαργάνη 24/01/2020 | 19:39\nΗ επιβλητική ταινία «1917» του Σαμ Μέντες διεκδικεί δέκα βραβεία Όσκαρ (Kαλύτερης Ταινίας, Σκηνοθεσίας, Πρωτότυπου Σεναρίου, Φωτογραφίας, Καλλιτεχνικής Διεύθυνσης, Ήχου, Ηχητικού Μοντάζ, Οπτικά Εφέ, Μουσική, Μακιγιάζ και Κομμώσεις). Η κάμερα ακολουθεί την πορεία δύο στρατιωτών στους οποίους ανατέθηκε μία κρίσιμη αποστολή: να περάσουν σχεδόν ανάμεσα από τις γερμανικές γραμμές -που είχαν οπισθοχωρήσει- και να μεταδώσουν ένα μήνυμα που θα έσωζε τις 1600 ζωές Βρετανών στρατιωτών. Η ατμόσφαιρα των χαρακωμάτων και της στοιχειωμένης «Νo Μan’s Land» μεταφέρεται με τόση ένταση στον θεατή που οι στρατιώτες μοιάζουν να κραυγάζουν όλη τη φρίκη του πολέμου σε κάθε τους βήμα. Κανένας δεν μπορεί να προβλέψει τι μπορεί να κρύβεται στην επόμενη γωνία. Η ενδιάμεση περιοχή μεταξύ των γραμμών των αντιμαχόμενων στρατοπέδων και ο τρόπος που απεικονίζεται μοιάζει να είναι αρκετά ακριβής ιστορικά. Η στοιχειωμένη «Νo Man’s Land» ήταν γεμάτη πτώματα και αποτυπώματα πολέμου σε όλο το μήκος και το πλάτος της και μοιάζει να έχει χάσει από την εμβέλεια της κάθε ανθρώπινο στοιχείο.\nΜεγάλο μέρος της ταινίας αποτελεί καθαρή μυθοπλασία, ωστόσο ο κορμός της βασίζεται σε αληθινά γεγονότα, για την ακρίβεια σε μία παράξενη ιστορία που διηγήθηκε στον Σαμ Μέντες ο παππούς του όταν ήταν παιδί.\nΑόρατος μέσα στην ομίχλη\n«Ο παππούς μου πολέμησε στον Α' Παγκόσμιο Πόλεμο και κάποτε μου είχε διηγηθεί μία συναρπαστική ιστορία για έναν αγγελιοφόρο που ανέλαβε να μεταφέρει ένα σημαντικό μήνυμα. Κουβαλούσα μέσα μου αυτή την ιστορία για πολλά χρόνια ως θραύσμα. Στην ταινία μεγάλωσα και άλλαξα αρκετά την αφήγηση, ωστόσο έχω κρατήσει ως αφετηρία τον βασικό πυρήνα της», δήλωσε ο Σαμ Μέντες στην εφημερίδα «The Times». «Οι Γερμανοί έκαψαν πόλεις, πήραν τους περισσότερους αιχμαλώτους, έκοψαν τα δέντρα για να εμποδίσουν τις μεταφορές των οχημάτων και άφησαν πίσω τους παγίδες, ελεύθερους σκοπευτές και μερικές άλλες απροσδόκητες εκπλήξεις», ανέφερε ο σκηνοθέτης σε συνέντευξη του στο Vanity Fair. «Ο παππούς μου ήταν μικρόσωμος και τον έβαζαν να μεταφέρει μηνύματα. Ήταν 1.67 ενώ η ομίχλη έφτανε σε ύψος περίπου 1.70 πάνω από το έδαφος στη Νo Μan’s Land, οπότε δεν φαινόταν καθόλου», πρόσθεσε.\nΓεννημένος στο νησί Τρινιντάντ της Καραϊβικής ο παππούς του Σαμ Μέντες έφυγε για την Αγγλία το 1915 και προσχώρησε στον βρετανικό στρατό σε ηλικία 17 ετών. Στη συνέχεια, στάλθηκε στη Γαλλία όπου απέκτησε ειδική εκπαίδευση. Συμμετείχε στη μάχη του Πασεντάλε, γνωστή και ως Μάχη της Φλάνδρας ή Τρίτη Μάχη της Υπρ, η οποία ξεκίνησε τον Ιούλιο του 1917 μεταξύ των Βρετανικών δυνάμεων υπό τον στρατηγό και αρχηγό του Γενικού Επιτελείου, σερ Ντάγκλας Χέιγκ και των Γερμανικών Δυνάμεων. Στις 12 Οκτωβρίου 1917, εκατοντάδες Βρετανοί στρατιώτες, συμπεριλαμβανομένου και του Άλφρεντ Μέντες ανέλαβαν να φτάσουν κοντά στο ύψωμα του Πασεντάλε που είχε καταληφθεί από τους Γερμανούς.\nΟ «αγγελιοφόρος» παππούς\nΟι βρετανοί στρατιώτες επιτέθηκαν μέσα στη βροχή υπό άσχημες καιρικές συνθήκες και υπέστησαν σημαντικές απώλειες. 158 από τους 484 άνδρες του τάγματος του Άλφρεντ σκοτώθηκαν, τραυματίστηκαν ή ήταν αγνοούμενοι. Όταν ο ανώτερος αξιωματικός ζήτησε από έναν στρατιώτη να χαρτογραφήσει τις θέσεις των επιζώντων, να φτάσει στις μονάδες με τις οποίες είχε χαθεί η επικοινωνία και στη συνέχεια να επιστρέψει για να δώσει αναφορά, ο Άλφρεντ προσφέρθηκε εθελοντικά να ολοκληρώσει αυτή την επικίνδυνη αποστολή. «Είχα λάβει κάποια μικρή σχετική εκπαίδευση και αισθάνθηκα υποχρεωμένος απέναντι στο τάγμα μου», έγραψε στα απομνημονεύματα του.\nΟ Άλφρεντ πέρασε μέσα από μία ζώνη που ακροβατούσε μεταξύ ζωής και θανάτου, ανακάλυψε κάποιους επιζώντες και τελικά η ριψοκίνδυνη πράξη του τους έσωσε τη ζωή. Για τις αναμνήσεις του από την οδυνηρή αυτή αποστολή έγραψε: "Παρά τους σκοπευτές, έφτασα εκεί που έπρεπε τη σωστή στιγμή. Ωστόσο, οι εμπειρίες που έζησα θα μπορούσαν να κρατήσουν ξύπνια τα παιδιά μου και τα εγγόνια μου για αρκετές νύχτες". Ο Άλφρεντ Μέντες τιμήθηκε με στρατιωτικό μετάλλιο γενναιότητας.\nΗ αληθινή ιστορία του 1917 αποκαλύπτει ότι ο χαρακτήρας του Μπλέικ (Ντιν - Τσαρλς Τσάπμαν) είναι εμπνευσμένος από τον παππού του Σαμ Μέντες. Ο φίλος του Σκόφιλντ (Τζορτζ ΜακΚέι), εκπροσωπεί ενδεχομένως κάποιες εμπειρίες και συναισθήματα του Άλφρεντ κατά τη διάρκεια του πολέμου. Στην ταινία «1917», οι δυο τους έχουν την αποστολή να περάσουν μέσα από το εχθρικό έδαφος για να στείλουν μήνυμα σε 1.500 στρατιώτες που κατευθύνονται εν αγνοία τους σε θανατηφόρα παγίδα.\nΟ παππούς του σκηνοθέτη Σαμ Μέντες, του οποίου η αληθινή ιστορία ενέπνευσε την ιδέα για την ταινία, τραυματίστηκε τον Μάιο του 1918, όταν εισέπνευσε κατά λάθος δηλητηριώδες αέριο που χρησιμοποιούσε ο γερμανικός στρατός κατά τη διάρκεια της επίθεσης στο κανάλι La Bassee κοντά στο Μπετύν της Γαλλίας. Ο Άλφρεντ Μέντες στάλθηκε πίσω στη Βρετανία, όπου ανάρρωσε σε νοσοκομείο του Σέφιλντ.\nΜετά τον πόλεμο, επέστρεψε στο Τρινιντάντ και εργάστηκε στις επιχειρήσεις του εύπορου πατέρα του, γράφοντας ποίηση και διηγήματα. Το 1933 μετακόμισε στη Νέα Υόρκη, όπου εντάχθηκε σε λογοτεχνικά κέντρα και γνώρισε Αμερικανούς συγγραφείς όπως ο Γουίλιαμ Φώκνερ, ο Τόμας Γουλφ και ο Ουίλιαμ Σαρογιάν. Επέστρεψε στο Τρινιντάντ το 1940, εγκαταλείποντας το γράψιμο για να γίνει δημόσιος υπάλληλος. Παντρεύτηκε τρεις φορές και πέθανε το 1991 σε βαθιά γεράματα.


Προσοχή: Κρούσμα από τον ιο του Δυτικού Νείλου στα Β. Προάστια-Τρεις οι νεκροί! - vrilissianews.gr\nHome » ΒΟΡΕΙΑ ΠΡΟΑΣΤΙΑ » Προσοχή: Κρούσμα από τον ιο του Δυτικού Νείλου στα Β. Προάστια-Τρεις οι νεκροί!\nΠροσοχή: Κρούσμα από τον ιο του Δυτικού Νείλου στα Β. Προάστια-Τρεις οι νεκροί!\nPosted on August 9, 2018 20:32 in ΒΟΡΕΙΑ ΠΡΟΑΣΤΙΑ // 0 Comments\nΤρεις θάνατοι και 60 κρούσματα λοίμωξης από τον ιο του Δυτικού Νείλου έχουν καταγραφεί από την αρχή της περιόδου 2018 μέχρι και 9 Αυγούστου, σύμφωνα με την εβδομαδιαία έκθεση επιδημιολογικής επιτήρησης της λοίμωξης από ιό του Δυτικού Νείλου του ΚΕΕΛΠΝΟ


Κύστη κόκκυγος | Πρωκτολόγος Θεσσαλονίκη Ιωάννης Παπαγιαννόπουλος\nΠρωκτολόγος Χειρουργός Παπαγιαννόπουλος Ιωάννης,\nΈχεις κύστη κόκκυγος; Κλείσε Ραντεβού για laser\nΚύστη κόκκυγος είναι μία κύστη κάτω από το δέρμα στην περιοχή του κόκκυγα συνήθως στο πάνω μέρος της μεσογλουτιαίας σχισμής. Συνοδεύεται τις περισσότερες φορές από φλεγμονή του υποδόριου, περιέχει τρίχες και κομμάτια επιδερμίδας του δέρματος. Ονομάζεται και τριχοφωλεακό συρίγγιο ή τριχοφωλεακή κύστη με την έννοια ότι μέσα στις κοιλότητες ή τα συρίγγια που δημιουργούνται φωλιάζουν τρίχες. Όταν η κύστη που έχει δημιουργηθεί, μολυνθεί, ο οργανισμός απαντά αναπτύσσοντας φλεγμονή. Στην συνέχεια μπορεί να διαπυηθεί και έτσι να δημιουργηθεί το απόστημα κύστη κόκκυγος.\nκύστη κόκκυγος λειζερ\nΠριν να προχωρήσουμε σε οποιαδήποτε πληροφορία, για τον ορισμό της θεραπείας λέιζερ για κύστη κοκκυγα, τα αίτια, τις επιλογές θεραπείας, θα πρέπει να τονίσουμε ότι το κάθε περιστατικό είναι διαφορετικό και η αντιμετώπιση του εξαρτάται από διάφορους παράγοντες. Είναι πολύ διαφορετικό να αντιμετωπίζουμε μία μικρή κύστη για πρωτη φορά σε ασθενή με χαμηλό δείκτη μάζας σώματος και χωρίς συνοδα νοσήματα, και εντελώς διαφορετικό, ακόμη και για την η ίδια κατάσταση, να αντιμετωπιστεί μετα από μια , δυο ή και περισσότερες επεμβάσεις για διάνοιξη παροχέτευση, ή κάποιου είδους εκτομή, με εγκατεστημένη χρόνια λοίμωξη, με επέκταση περιπρωκτικά και ούτω καθεξής.\nΘα πρέπει να κατανοείται από τον ασθενή η σοβαρότητα της κατάστασης, και η χρονιότητας της.\nΕπίσης πρέπει να είναι ξεκάθαρο 100%, το γεγονός ότι η θεραπεία λέιζερ, αποτελεί μια επιλογή θεραπείας, μια επέμβαση, όχι μαγικό ραβδί και ελιξίριο ζωής. Όπως όλες οι τεχνικές , έχει ποσοστά επιτυχίας , ποσοστά αποτυχίας, και επιπλοκών. Τα ποσοστά ανάλογα με την περίπτωση μπορεί να είναι από χαμηλά, άλλοτε αρκετά ικανοποιητικά και άλλοτε υψηλά. Σίγουρα τα ποσοστά επιτυχίας δεν είναι 100% , το οποίο βέβαια ισχύει και τις υπόλοιπες τεχνικές.\nΧρειαζεται Εμπειρία και εξειδικευση για να εχουμε το βέλτιστο αποτελεσμα. το αποτελεσμα ακόμη και το βέλτιστο μπορεί να μην ειναι το επιθυμητό.\nΑρα, η θεραπεία λέιζερ, είναι μια ελάχιστα επεμβατική τεχνική και αποτελεί μαζί με τις υπόλοιπες , μια θεραπευτική επιλογή. Εχει πλεονεκτήματα, όπως τα ελάχιστο τραυμα, η πολύ ευκολη διαχειριση του, η άμεση επιστροφή στις δραστηριοτητες, και άλλα. Εχει επίσης καποια μειονέκτηματα , όπως το κόστος. Εχει υψηλά, μετρια χαμηλα ποσοστα επιτυχίας αναλογα την περίπτωση, όπως ισχύει άλλωστε και για τις αλλες τεχνικές επεμβασεων για κυστη κόκκυγα. Δεν ειναι όμως μαγικό ραβδί.\nΚύστη κόκκυγος συρίγγιο\nΗ κύστη κόκκυγος μπορεί να επεκταθεί ακολουθώντας διακλαδώσεις κάτω από το δέρμα, στο υποδόριο λίπος, και να επεκταθεί προς όλες τις κατευθύνσεις δημιουργώντας συρίγγιο.\nΜπορεί να φτάσει μέχρι τον πρωκτό, με την μορφή περιεδρικού συριγγίου, ακόμα και μέχρι το όσχεο και την μηροβουβωνική χώρα.\nΜε την δημιουργία τριχοφωλεακών συριγγίων μπορεί να επεκταθεί προς τα πλάγια, προς το υποδόριο λίπος στους γλουτούς.\nΌπως αναφέρθηκε η επέκταση και οι διακλαδώσεις που δημιουργούνται ονομάζονται συρίγγια.\nΚύστη κόκκυγος αλοιφή\nΗ είσοδος των τριχών στο δέρμα της περιοχής του κόκκυγα – ιεροκοκκυγικής χώρας, έχει σαν αποτέλεσμα να δημιουργείται μία φλεγμονή, που μπορεί να εξελιχθεί σε χρόνιο απόστημα, σε οξεία λοίμωξη με αποστηματική κοιλότητα, χρόνιο συρίγγιο.\nΗ νόσος αποτελείται από μια κοιλότητα που έχει τοίχωμα και καλύπτεται από επιθήλιο. Το συρίγγιο επίσης αποτελείται από τοίχωμα με επιθήλιο. Καμία αλοιφή που βάζουμε στο δέρμα δεν μπορεί να καταστρέψει το τοίχωμα ή επιθήλιο από την κύστη ή το συρίγγιο. Η νόσος κύστη κόκκυγος έχει εξάρσεις και υφέσεις. Αν στο μεσοδιάστημα πριν την ύφεση χρησιμοποιήσουμε αλοιφή, δίνεται η εντύπωση ότι λύθηκε το πρόβλημα. Αυτό δεν ισχύει, γιατί η αιτία και η εστία της λοίμωξης στο τοίχωμα και το περιεχόμενο της κύστης υπάρχει ακόμη.\nΤην κύστη κόκκυγος την συναντούμε περισσότερο στους άντρες από τις γυναίκες και ιδιαίτερα σε ανθρώπους με παρατεταμένη καθιστική ζωή όπως για παράδειγμα οδηγούς φορτηγών για οχημάτων.\nΤα συμπτώματα της κύστης κόκκυγος εξαρτώνται από το στάδιο της φλεγμονής.\nΌταν δεν υπάρχει φλεγμονή αυτό που αναφέρεται ως ψυχρή φάση, η κύστη κόκκυγος μπορεί να εκδηλώνεται κλινικά ως ένα απλό ψηλαφητό μόρφωμα στην περιοχή του κόκκυγα ή να παραμένει απολύτως ασυμπτωματική ακόμη και στις περιπτώσεις που επεκτείνεται.\nΣε περιπτώσεις με χρόνια φλεγμονή συνήθως υπάρχει εκροή ρυπαρού υγρού, διαβροχή, της περιοχής. Στις περιπτώσεις που υπάρχει αποστηματοποίηση κοιλότητας δημιουργείται το απόστημα κύστη κόκκυγος. Το απόστημα κύστης κόκκυγος εκδηλώνεται με πόνο, ερυθρότητα, οίδημα δηλαδή φούσκωμα.\nΚάποιες φορές συνοδεύεται από πυρετό και αίσθημα κακουχίας.\nΣτην περίπτωση που έχει δημιουργηθεί επέκταση και χρόνιο τριχοφωλεακό συρίγγιο, ή πολλαπλά συρίγγια, συνήθως δεν υπάρχει πόνος αλλά εκροή ρυπαρού υγρού.\nΗ παραπάνω κλινικές φάσεις και εκδηλώσεις της νόσου μπορούν να εναλλάσσονται και να συνυπάρχουν, με χρονικά διαστήματα κλινικής ύφεσης, ακόμη και αν παράλληλα η νόσος μεγαλώνει.\nΚύστη κόκκυγος διαφοροδιάγνωση\nΣε περίπτωση που η κύστη κόκκυγος επεκτείνεται μέχρι τον πρωκτό πρέπει να την ξεχωρίσουμε από το περιεδρικό συρίγγιο και πρωκτικό απόστημα.\nΣε περίπτωση που υπάρχει διαρροή υγρού, πρέπει να ξεχωρίσουμε την εκροή ρυπαρού υγρού από την υγρασία πρωκτού και το αίμα από τον πρωκτό.\nΕάν υπάρχει έντονος πόνος στον πρωκτό ταυτόχρονα με την κύστη κόκκυγος θα πρέπει να ελεγχθεί η περιοχή για ραγάδα πρωκτού. Ενώ αν ψηλαφούμε ογκίδιο προς τα κάτω όταν υπάρχει κύστη κόκκυγος, είναι ανάγκη να μην διαφύγει της προσοχής μας η συνύπαρξη άλλης παθολογίας όπως οι αιμορροΐδες ή τα κονδυλώματα πρωκτού.\nΚύστη κόκκυγος αίτια\nΗ ακριβής αιτιολογία που δημιουργεί την κύστη κόκκυγος δεν είναι ξεκάθαρη. Φαίνεται να προέρχεται από την είσοδο τριχών που βρίσκονται στην περιοχή, στο εσωτερικό του δέρματος, οι οποίες προκαλούν αντίδραση ξένου σώματος και φλεγμονή.\nΜία άλλη υπόθεση, αποτελεί την ρήξη – σπάσιμο των θυλάκων των τριχών, την αντίδραση φλεγμονής και την δημιουργία κύστης στο υποδόριο στην περιοχή του κόκκυγα. Οι τρίχες που βρίσκονται και σ’ αυτή την περίπτωση στο εσωτερικό της κοιλότητας προέρχονται από το περιβάλλον δέρμα. Η παραπάνω θεωρίες δεν έχουν αποδειχθεί με πειραματικές μελέτες αλλά αποτελούν απόψεις που επικρατούν για την αιτιοπαθογένεση της νόσου.\nΚύστη κόκκυγος τι είναι\nΗ θεωρία της δημιουργίας της κύστης κόκκυγος από την είσοδο τριχών μέσα στο δέρμα, στηρίζεται στα εμπειρικά δεδομένα όπου αντίστοιχη τριχοφωλεακή κύστη συναντάται σε χέρια ανθρώπων που η εργασία τους είναι να κουρεύουν σκύλους ή πρόβατα, με εισόδου των τριχών στο υποδόριο στις μεσοδακτύλιες πτυχές.\nΚύστη κόκκυγος παράγοντες κινδύνου\nΟι προδιαθεσικοί παράγοντες που αυξάνουν τις πιθανότητες να νοσήσει κάποιος από κύστη κόκκυγος αποτελούν το αντρικό φύλο , η νεαρή ηλικία, η παχυσαρκία, η καθιστική ζωή, το επάγγελμα κατά το οποίο οι ασθενείς κάθονται για πολλές ώρες, η υπερβολική τριχοφυία, η σκληρή τριχοφυία.\nΕπιπλοκές κύστη κόκκυγος\nΚάποιες από τις επιπλοκές της κύστης κόκκυγος είναι οι παρακάτω:\nη δημιουργία πολλαπλών συριγγίων\nη επέκταση της νόσου στον πρωκτό, στο όσχεο, στους γλουτούς,\nΗ χρόνια παραμονή φλεγμονώδους ιστού στην περιοχή του κόκκυγα σε ανθρώπους με συμπαραμαρτούντα νοσήματα μπορεί οδηγήσει σε πολύ μικρό ποσοστό, ακόμη και σε καρκίνο.\nΚύστη κόκκυγος θεραπεία στο σπίτι\nΗ πρόληψη για την κύστη κόκκυγος μπορεί να γίνει με\nκαθαριότητα της περιοχής\nαποφυγή παρατεταμένης καθιστικής θέσης\nΚύστη κόκκυγος διάγνωση\nH διάγνωση για κύστη κόκκυγος επιτυγχάνεται με την κλινική εξέταση, και τις απεικονιστικές εξετάσεις.\nΑπεικονιστικές εξετάσεις είναι απαραίτητο να καθορίθουν εκ των προτέρων την επέκταση της νόσου καθώς και διακλαδώσεις της. Αυτό μπορεί να γίνει με τη χρήση υπερηχογραφήματος μαλακών μορίων ή μαγνητικής τομογραφίας. Η αξονική τομογραφία δεν ενδείκνυται.\nΣτην οξεία φάση της κύστης κόκκυγος, δηλαδή απόστημα κύστη κόκκυγος, η θεραπεία είναι να παροχετεύεται υπό τοπική αναισθησία. Η θεραπεία της κύστης κόκκυγα αποτελεί αποκλειστικά η χειρουργική επέμβαση και όχι η χορήγηση αντιβιοτικής θεραπείας. Η χορήγηση αντιβιοτικών συνιστάται μόνο σε περιπτώσεις που υπάρχει σημαντικού βαθμού φλεγμονή πέριξ, και δεν εξαφανίζει την αιτία.\nΜετά την διάνοιξη και παροχέτευση του αποστήματος θα πρέπει η κύστη κόκκυγος να αντιμετωπιστεί ριζικά. Διαφορετικά, από τη στιγμή που η αιτία παραμένει στη θέση της, είναι πολύ πιθανό να υποτροπιάσει.\nΚάθε υποτροπή που συμβαίνει και κάθε έξαρση δημιουργεί τις προυποθέσεις για επέκταση και επιδείνωση της νόσου. Μειώνει παράλληλα τις πιθανότητες οριστικής θεραπείας.\nΚύστη κόκκυγος αντιβίωση\nΗ αντιβιοτική αγωγή δεν μπορεί να εκριζώσει την κάψα της κύστης η το τοίχωμα του συριγγώδους πόρου. Δρα επικουρικά στους ιστούς γύρω από το συρίγγιο ή το απόστημα και δεν αποτελεί αγωγή οριστικής θεραπείας. Μπορεί να επιφέρει υποχώριση συμπτωμάτων. η υποχώρηση των συμπτωμάτων δεν σημαίνει οτι η κύστη δεν υπάρχει πλέον.\nΗ αντιβιωτική αγωγή έχει ένδειξη για τον έλεγχο της λοίμωξης των μαλακών μορίων και της πιθανής συστημικής αντιδράσεις.\nΣτην χρονία φλεγμονή, θεραπεία αποτελεί επίσης η χειρουργική επέμβαση.\nΚύστη κόκκυγος χειρουργείο\nΟι χειρουργικές επεμβάσεις για την κύστη κόκκυγος χωρίζονται στις ελάχιστες επεμβατικές τεχνικές και στις τεχνικές που είσαι οποίες αφαιρείται όλος ο ιστός που νοσεί καθώς και το υποδόριο λίπος γύρω από αυτόν.\nΣτις εκτομικές χειρουργικές τεχνικές το τραύμα είτε συρράπτεται απευθείας αποτελώντας την κλειστή τεχνική, είτε αφήνετε ανοιχτό για να επουλωθεί κατά δεύτερο σκοπό και αποτελεί την ανοιχτή τεχνική.\nΥπάρχουν ακόμη, τεχνικές κατάργησης της μέσης γραμμής με χρήση δερματικών κρημνών.\nΟι ελάχιστα επεμβατικές τεχνικές για κύστη κόκκυγος δεν κόβουν και δεν αφαιρούν κομμάτια ιστού. Καταστρέφουν κατευθείαν το τοίχωμα και το επιθήλιο του συριγγίου ή της κύστης κόκκυγος και το κλείνουν.\nΡαγάδα πρωκτού με διοδικό με laser και τοπική αναισθησία\nΣυρίγγιο πρωκτού – απόστημα με λέιζερ\nUS Guided SiLaD\nΕξαίρετος ιατρός που προσέγγισε την περίπτωση του γιού μου με απόλυτη επιστημονική εγκυρότητα αλλά και ανθρωπιά Σύγχρονος εξοπλισμός. Υψηλή επιστημονική κατάρτιση. Συγχαρητήρια, μείνετε πάντα έτσι\nΚαλέστε τώρα στο 2310/230562


Στην… κόψη του ξυραφιού ο ΣΥΡΙΖΑ | Κόμματα | ANT1 News\nΔημοσίευση: 31 Ιουλίου 2015 00:09\nΣτην… κόψη του ξυραφιού ο ΣΥΡΙΖΑ\nΑγεφύρωτο πλέον δείχνει το ρήγμα στους κόλπους του ΣΥΡΙΖΑ με βάση τις τοποθετήσεις στην συνεδρίαση της Κεντρικής Επιτροπής του κόμματος. Τι αποφασίστηκε.\nΕξαιρετικά τεταμένο κλίμα επικράτησε στη συνεδρίαση της Κεντρικής Επιτροπής του ΣΥΡΙΖΑ, που ολοκληρώθηκε αργά το βράδυ της Πέμπτης, με την απόφαση για σύγκληση εκτάκτου Συνεδρίου τον Σεπτέμβριο. Πολλά στελέχη αντέδρασαν ανοιχτά στις επιλογές της ηγεσίας του κόμματος και την κατηγόρησαν ότι προχωρά στην υπογραφή του τρίτου επαχθούς μνημονίου.\nΟ Πρωθυπουργός Αλέξης Τσίπρας κατά την ομιλία του υπερασπίστηκε την επιλογή του για συμφωνία με τους δανειστές, εξαπέλυσε πολλά βέλη στους δραχμιστές και κάλεσε εμμέσως πλην σαφώς όσους τον αμφισβητούν να ρίξουν την κυβέρνηση. Πρότεινε, δε, έκτακτο συνέδριο τον Σεπτέμβριο και εσωκομματικό δημοψήφισμα την ερχόμενη Κυριακή.\nΑπό πλευράς του, ο Παναγιώτης Λαφαζάνης στην ομιλία του κάλεσε να αφαιρεθούν από τα πρακτικά φράσεις περί «μυστικού Plan B πραξικοπήματος», τονίζοντας ότι δεν μπορεί να ακούγονται τέτοια πράγματα. Δεν κάνουμε επίδειξη αριστεροσύνης, συνέχισε, προσθέτοντας ότι το κριτήριο είναι αν αυτό που κάνουμε ωφελεί τον τόπο, τον λαό και την αριστερά. Χαρακτήρισε, δε, την σύγκληση εκτάκτου Συνεδρίου, αφού ψηφίσει την συμφωνία η Βουλή, «κοροϊδία», διότι, «με την θηλιά στον λαιμό θα κληθεί το Συνέδριο να επικυρώσει τετελεσμένα».\n«Κεραυνούς» για τη συμφωνία που φέρνει η κυβέρνηση εξαπέλυσε και η Πρόεδρος της Βουλής, Ζωή Κωνσταντοπούλου. «Κανείς δεν πίστευε ότι η κυβέρνηση της αριστεράς θα προετοιμαζόταν να φέρει το χειρότερο μνημόνιο, κανείς δεν περίμενε να δαιμονοποιείται κάθε εναλλακτική και να κατηγορείται για παιδιαρίσματα όποιος προσπαθεί να διαφυλάξει την δημοκρατική διαδικασία», διεμήνυσε η κ. Κωνσταντοπούλου και είπε ότι ο ΣΥΡΙΖΑ δεν έχει την εντολή να ψηφίσει τρίτο μνημόνιο.\nΠροσπαθώ να θυμηθώ, καθώς παρακολουθώ πολύ προσεκτικά την Αριστερή Πλατφόρμα, πότε ήταν η τελευταία φορά που ψηφίσαμε μαζί κάποια απόφαση της ΚΕ, είπε στην ομιλία του ο υπουργός Επικρατείας, Νίκος Παππάς. Επισήμανε ότι δεν βοηθά την συζήτηση ο διαχωρισμός, που ακόμα δεν έχει γίνει, των υποχρεώσεων της χώρας ως δημοσιονομικών τέτοιων και εκείνων που απορρέουν από την συμμετοχή της στο ευρώ. Επικαλούμενος, δε, σαφείς τοποθετήσεις του πρωθυπουργού, ο κ. Παππάς, σημείωσε πως «από που προκύπτει ότι το ΟΧΙ ήταν εντολή για ρήξη;».\nΕνδεικτικό του κλίματος, πάντως, που επικρατεί στον ΣΥΡΙΖΑ είναι και το θερμό επεισόδιο που προκλήθηκε ανάμεσα στην Ζωή Κωνσταντοπούλου και τον Νίκο Παππά, κατά τη διάρκεια της ΚΕ του κόμματος.\nΑντιδράσεις προκάλεσε την ίδια ώρα η τοποθέτηση του Νίκου Φίλη, που είπε ότι «το μυστικό plan B σημαίνει πραξικόπημα». «Η συζήτηση για το πως θα προχωρήσει η Ελλάδα πρέπει να λαμβάνει υπόψη ότι ο ΣΥΡΙΖΑ δεν είναι ένα κόμμα υποσύνολο στην Ευρώπη», σημείωσε ο κ. Φίλης και τόνισε ότι η ψήφος στον ΣΥΡΙΖΑ ήταν ψήφος ελπίδας και θα είναι μεγάλη αποτυχία να οδηγήσουμε το λαό στην περιθωριοποίηση.\nΒέλη προς τους διαφωνούντες εκτόξευσε ο αντιπρόεδρος της Βουλής, Γιάννης Δραγασάκης. «Είναι συλλογική η ευθύνη. Εγώ δεν κρύβω τον προβληματισμό μου. Τα ερωτήματα είναι αμείλικτα. Αν επιστρέψουμε στην αντιπολίτευση, δεν θα μπορέσουμε ποτέ να δοκιμάσουμε τις αντοχές μας. Επιτρέψαμε να κάνουμε ένα κόμμα που λειτουργούν κόμματα μέσα στο κόμμα. Όπως σπείραμε θα θερίσουμε και ελπίζω να πάμε στην επανίδρυση για ένα ενιαίο κόμμα», σημείωσε σχετικά ο κ. Δραγασάκης.\nΤην απόλυτη διαφωνία του με την «απόδραση» και αποστασιοποίηση της αριστεράς από τη μάχη εξέφρασε από τη μεριά του ο υπουργός Εσωτερικών, Νίκος Βούτσης. «Κανείς από εδώ δεν είπε ότι κυκλοφορούμε στο δρόμο και μας λένε "μας προδώσατε". Κανείς. Σήμερα στον κόσμο, στη μεγάλη πλειονότητα, το αίσθημα που υπάρχει είναι να στηριχθεί η κυβέρνηση της αριστεράς με πρωθυπουργό τον Αλέξη, με αυτό το κόμμα, και τον ευρύτερο κοινωνικό και πολιτικό ΣΥΡΙΖΑ. Να μην αποδράσουμε, να μην αποστασιοποιηθούμε, να μην τα παρατήσουμε», ανέφερε ο κ. Βούτσης.\nΓια υποτίμηση των δυσκολιών και του συσχετισμού δυνάμεων καθώς και για κατάρρευση βεβαιοτήτων, όπως εκείνης ότι μια ελληνική στάση πληρωμών θα προκαλούσε οικονομικό ντόμινο, έκανε λόγο ο υπουργός Παραγωγικής Ανασυγκρότησης, Πάνος Σκουρλέτης. Τόνισε ότι αποδείχθηκε πως το σενάριο επιστροφής στο εθνικό νόμισμα ήταν καταστροφικό και υπογράμμισε πως σκεφθήκαμε τον λαό και προχωρήσαμε στον επώδυνο συμβιβασμό.\nΛάθος χαρακτήρισε την απουσία εναλλακτικού σχεδίου ο πρώην αναπληρωτής υπουργός, Δημήτρης Στρατούλης. Ο κ. Στρατούλης είπε πως με τους 12 νόμους που ψηφίστηκαν το προηγούμενο διάστημα, η κυβέρνηση προσπάθησε και έκανε μια αρχή για να εφαρμόσει το πρόγραμμά της. «Η ουσία είναι όμως πως όσα κάναμε το κάναμε επειδή κινηθήκαμε μονομερώς αγνοώντας τις παρεμβάσεις της τρόικας και των δανειστών», είπε ο κ. Στρατούλης Πρόσθεσε δε πως ό,τι έγινε το εξάμηνο, με τη συμφωνία των Βρυξελλών που ψήφισε η Βουλή, έγινε αποδεκτό πως όσα ψηφίστηκαν θα επανεξεταστούν. Στο σημείο αυτό κατήγγειλε πως την τελευταία εβδομάδα φτάνουν σωρηδόν επιστολές στα γραφεία των υπουργών με τις οποίες η τρόικα ζητάει να ακυρωθούν οι 12 νόμοι που ψηφίστηκαν το προηγούμενο διάστημα και προβάλλουν ταπεινωτικές αξιώσεις.\n"Βρισκόμαστε σε διαρκή μάχη, ο λαός στηρίζει την προσπάθειά μας διότι αντιλαμβάνεται ότι είναι μεγάλη προσπάθεια και γιατί θέλει να βγεί κάτι καλό μαζί με εμάς", ανέφερε στην ομιλία του ο αναπληρωτής υπουργός Εθνικής 'Άμυνας, Δημήτρης Βίτσας. Ο κ. Βίτσας επισήμανε ότι η έξοδος από το ευρώ είναι ένα σχέδιο προβληματικό, στο ότι χρειάζεται εξωτερική στήριξη, και στη μετάβαση στο νέο νόμισμα και στην επαπειλούμενη ανθρωπιστική κρίση. Ένα τέτοιο σχέδιο προϋποθέτει την απουσία οικονομικής απειλής και οικονομικού ανταγωνισμού, την έλλειψη εσωτερικού πολιτικού ανταγωνισμού καθώς και κάποια διασύνδεση προκειμένου να εξασφαλιστεί η επάρκεια, σημείωσε.\n«Πολιτικό δημοσιογραφικό ρουλεμάν που επιχειρεί σήμερα να ρίξει στα σκυλιά τον Γιάνη Βαρουφάκη, τη Ζωή Κωνσταντοπούλου, τον Παναγιώτη Λαφαζάνη, τη Νάντια Βαλαβάνη», κατήγγειλε στην Κεντρική Επιτροπή του ΣΥΡΙΖΑ το μέλος της Πολιτικής Γραμματείας, Αντώνης Νταβανέλος. Ο ίδιος είπε ότι αυτή τη συμφωνία οι διεθνείς καπιταλιστές και το ντόπιο καθεστώς επιχειρούν σήμερα να τη φορτώσουν στον ΣΥΡΙΖΑ για να τον συντρίψουν στη συνέχεια.\nΗ χώρα οδεύει σε εθνική και κοινωνική καταστροφή και γι' αυτή την εξέλιξη είναι τεράστιες οι ευθύνες του Μαξίμου, της κυβέρνησης Αλέξη Τσίπρα και όσων ψήφισαν «Ναι» (στην Βουλή), ανέφερε στην ομιλία του ο Ρούντι Ρινάλντι. Μιλώντας σε φορτισμένο συναισθηματικά κλίμα, ο κ. Ρινάλντι είπε ότι είναι η τελευταία φορά που μιλά στην ΚΕ, από μέλος της οποίας παραιτήθηκε, μετά το πέρας της ομιλίας του.\nΞεκάθαρο μήνυμα ότι δεν υπήρχε άλλη λύση πλην αυτής που επέλεξε η κυβέρνηση, έστειλε το μέλος της Πολιτικής Γραμματείας του ΣΥΡΙΖΑ, Παναγιώτης Ρήγας. «Όποιος έχει άλλη πρόταση οφείλει να την πει. Άλλο δρομολόγιο δεν μπορούσε να υπάρξει σε αυτή τη φάση», υπογράμμισε σχετικά ο κ. Ρήγας και επισήμανε ότι «οι διασπάσεις δεν είναι λύση».\nΟ βουλευτής του ΣΥΡΙΖΑ Κώστας Ήσυχος μιλώντας στην ΚΕ του ΣΥΡΙΖΑ είπε ότι το σχέδιο Α' απέτυχε και πρέπει να αναλάβουν την ευθύνη εκείνοι που είχαν και την ευθύνη της διαπραγμάτευσης. Είπε πως πρέπει να δοθούν απαντήσεις και για τους συντρόφους που είχαν την ευθύνη του προεκλογικού προγράμματος του ΣΥΡΙΖΑ. «Χρειαζόμαστε συντεταγμένο σχέδιο άμεσης απεμπλοκής είπε ακόμη και τάχθηκε υπέρ ενός σχεδίου απεμπλοκής από το μνημόνιο και παραγωγικής ανασυγκρότησης της χώρας», τόνισε ο βουλευτής του ΣΥΡΙΖΑ.\nΗ λιτότητα είναι δημιουργική καταστροφή, δεν είναι «λάθος», η λιτότητα αποτελεί ορθή πολιτική για το κεφάλαιο, τόνισε στην ομιλία του ο Γιάννης Μηλιός. Σύμφωνα με τον ίδιο, η συμφωνία αυτή δεν μπορεί να περάσει και πρότεινε ως ενδεικνυόμενη διαδικασία το Διαρκές Συνέδριο του ΣΥΡΙΖΑ.\nΤην ανάγκη να υπάρξει κοινή γραμμή στο εσωτερικό του κόμματος επισήμανε ο διοικητής του ΙΚΑ, Γιάννης Θεωνάς. «Η κυβέρνηση και ο πρωθυπουργός Αλέξης Τσίπρας έδωσαν σπουδαίο αγώνα απέναντι σε άγρια θηρία», επισήμανε ο κ. Θεωνάς και ζήτησε να περιοριστεί η πολυγλωσσία στον ΣΥΡΙΖΑ. «Να σταματήσει η αντιπαράθεση μεταξύ μας. Δεν περισσεύει κανένας», υπογράμμισε και σημείωσε πως δεν πρέπει και δεν μπορεί να ανατραπεί η πρώτη αριστερή κυβέρνηση και μάλιστα από μέσα.\nΓια συνθηκολόγηση από την κυβέρνηση έκανε λόγο ο υπουργός Παιδείας, Αριστείδης Μπαλτάς, ωστόσο έστειλε σαφές μήνυμα ότι υπήρξαν και κέρδη από το αποτέλεσμα των διαπραγματεύσεων. «Συνθηκολογήσαμε, αλλά κερδίσαμε διότι άνοιξε ένα ρήγμα στην ευρωζώνη», υπογράμμισε ο κ. Μπαλτάς και τόνισε ότι μόνο όπλο για να μην μεταλλαχθεί ο ΣΥΡΙΖΑ είναι να είναι ένα κόμμα που θα αφουγκράζεται το λαό.\nΔριμεία κριτική για την πολιτική που ακολουθήθηκε από την κυβέρνηση άσκησε η Σόφη Παπαδόγιαννη και τάχθηκε κατά του έκτακτου συνεδρίου. Μέσα σε αυτούς τους μήνες ζούμε τη μεγάλη ανατροπή των δικών μας προεκλογικών και μετεκλογικών δεσμεύσεων και της λαϊκής εντολής, ανέφερε το μέλος της Πολιτικής Γραμματείας του ΣΥΡΙΖΑ και ζήτησε να γίνει άμεσα διαρκές συνέδριο «πριν γίνει το κακό, αριστερή κυβέρνηση να υπογράψει μνημόνιο».\nΤην απουσία δημόσιας στήριξής της από το κόμμα του ΣΥΡΙΖΑ τόνισε η πρώην αναπληρώτρια υπουργός Νάντια Βαλαβάνη, η οποία μιλώντας στην Κεντρική Επιτροπή είπε πως για πρώτη φορά αναγκάζεται να μιλήσει σε κομματικό βήμα για θέμα που την αφορά προσωπικά. «Με αφήσατε να τα βγάλω πέρα μόνη μου. Δεν μπορεί να κάνω τώρα πίσω, που ο στόχος είναι να πληγώ προσωπικά, σήμερα που η αγωνιστική μου τιμή σπιλώνεται ανεπανόρθωτα», είπε η βουλευτής και πρόσθεσε ότι κείμενο υπογραφών συμπαράστασής της βρήκε τοίχο για τη δημοσιοποίησή του από τον Τύπο και ΜΜΕ.\nΠερίμενα από κάποιον να ομολογήσει ότι η στρατηγική απέτυχε, τόνισε παράλληλα ο Αλέκος Καλύβης, αφήνοντας σαφέστατες αιχμές κατά των κυβερνητικών χειρισμών. Ο κ. Καλύβης εκτίμησε ότι στον ΣΥΡΙΖΑ «προσπαθούμε να οχυρωθούμε πίσω από βιαστικές αποφάσεις». Αν και υποστήριξε ότι δεν θέλει να πέσει η κυβέρνηση, επισήμανε πως μπορεί να εγκαταλειφθεί η αριστερή πολιτική και να έχουμε τελικά μία αριστερή παρένθεση.\nΜέσα σε αυτή την ηλεκτρισμένη ατμόσφαιρα, 17 μέλη της Κεντρικής Επιτροπής του ΣΥΡΙΖΑ υπέβαλαν την παραίτησή τους. Με επιστολή τους χαρακτηρίζουν τη σημερινή συνεδρίαση «κατεπείγουσα διαδικασία» που στόχο είχε «να αποδεχτεί την επιλογή του Μαξίμου να κυβερνά εφαρμόζοντας την ταπεινωτική συμφωνία που υπέγραψε».\nΕΝΟΤΗΤΕΣ Αλέξης Τσίπρας, ΣΥΡΙΖΑ, πρωθυπουργός, Παναγιώτης Λαφαζάνης, Ζωή Κωνσταντοπούλου, Νίκος Βούτσης, Γιάννης Δραγασάκης, κυβέρνηση, Γιάννης Μηλιός, Νίκος Παππάς, Νάντια Βαλαβάνη, Νίκος Φίλης


ΘΑΛΑΜΟΦΥΛΑΚΑΣ: ΠΩΛΕΙΤΑΙ Η ΕΛΛΑΣ, ΣΠΕΥΔΟΥΝ ΟΙ ΓΕΙΤΟΝΕΣ...\nΑπό τα δημοσιεύματα προκύπτει πως είτε «πωλούνται», είτε «αξιοποιούνται», τα νησιά συγκεντρώνουν το ενδιαφέρον των Τούρκων που θέλουν να επενδύσουν σ’ αυτά. Υποστηρίζουν μάλιστα ότι θέλουν να εγκαταστήσουν αιολικά πάρκα για την παραγωγή ενέργειας.\nΑνώνυμος 18 Φεβρουαρίου 2011 - 11:15 π.μ.\nEXETE THN ENΤΥΠΩΣΗ ΟΤΙ ΟΤΑΝ ΕΙΠΕ Ο ΜΗΤΣΟΤΑΚΗΣ ΤΟ 92 ΝΑ ΠΟΥΛΗΘΟΥΝ ΣΕ ΙΔΙΩΤΕΣ ΞΕΡΟΝΗΣΙΑ ΕΙΧΕ ΑΔΙΚΟ? Η ΜΗΠΩΣ ΔΕΝ ΥΠΗΡΞΑΝ ΕΠΕΝΔΥΤΕΣ ΝΑ ΑΓΟΡΑΣΟΥΝ ΑΥΤΑ ΤΑ ΞΕΡΟΝΗΣΙΑ? ΕΠΕΙΔΗ ΕΧΩ ΑΣΧΟΛΗΘΕΙ ΚΑΙ ΑΣΧΟΛΟΥΜΑΙ ΜΕ ΤΗΝ ΚΤΗΜΑΤΑΓΟΡΑ ΚΑΘΩΣ ΚΑΙ ΜΕ ΕΤΑΙΡΕΙΕΣ ΒΙΟΛΟΓΙΚΟΥ ΚΑΘΑΡΙΣΜΟΥ ΞΕΡΩ ΟΤΙ ΥΠΗΡΞΕ ΣΟΒΑΡΟ ΕΝΔΙΑΦΕΡΟΝ. ΤΑ ΠΡΑΓΜΑΤΑ ΚΟΛΛΗΣΑΝ ΣΤΗΝ ΑΙΩΝΙΑ ΕΛΛΗΝΙΚΗ ΓΡΑΦΕΙΟΚΡΤΙΑ ΚΑΙ ΣΤΗΝ ΑΔΙΑΦΟΡΙΑ ΤΟΥ ΔΗΜΟΣΙΟΥ. ΜΗΝ ΠΑΜΕ ΜΑΚΡΙΑ. ΣΕ ΔΗΜΟΥΣ ΤΗΣ ΑΤΤΙΚΗΣ ΠΑΡΑΧΩΡΗΘΗΚΑΝ ΑΠ ΤΟ ΔΗΜΟΣΙΟ ΑΚΤΕΣ ΑΝΑΞΙΟΠΟΙΗΤΕΣ ΓΙΑ ΝΑ ΑΞΙΟΠΟΙΗΘΟΥΝ. Η ΑΞΙΟΠΟΙΗΣΗ ΞΕΡΕΤΕ ΠΟΙΑ ΗΤΑΝ? ΝΑ ΤΟΠΟΘΕΤΗΣΟΥΝ ΤΡΟΧΟΣΠΙΤΑ ΚΑΝΤΙΝΕΣ ΝΑ ΦΤΙΑΧΝΟΥΝ ΣΑΝΤΟΥΙΤΣ ΔΙΝΟΝΤΑΣ ΤΑ ΜΙΣΑ ΚΕΡΔΗ ΜΙΖΑ ΣΤΟ ΔΗΜΑΡΧΟ. ΠΟΤΕ ΘΑ ΒΑΛΟΥΜΕ ΜΥΑΛΟ ΤΕΛΙΚΑ? ΞΕΡΟΥΜΕ ΝΑ ΚΑΘΟΜΑΣΤΕ ΣΤΑ ΚΑΦΕΝΕΙΑ ΚΙ ΝΑ ΒΡΙΖΟΥΜΕ ΓΙΑΤΙ Ο ΕΟΤ ΕΔΩΣΕ ΤΙΣ ΠΛΑΖ ΣΕ ΙΔΙΩΤΕΣ. ΟΙ ΠΛΑΖ ΣΤΗΝ ΑΤΤΙΚΗ ΣΗΜΕΡΑ ΛΑΜΠΟΥΝ ΑΠΟ ΚΑΘΑΡΙΟΤΗΤΑ. ΔΙΑΤΗΡΟΥΝ ΕΣΤΙΑΤΟΡΙΑ ΚΑΙ ΤΑΒΕΡΝΕΣ ΔΙΠΛΑ ΣΤΗ ΘΑΛΑΣΣΑ ΧΕΙΜΩΝΑ ΚΑΙ ΚΑΛΟΚΑΙΡΙ. ΠΟΙΟΣ ΘΑ ΤΑ ΕΚΑΝΕ? ΟΙ ΑΝΙΚΑΝΟΙ? ΣΑΣ ΠΛΗΡΟΦΟΡΩ ΟΤΙ ΑΥΤΟΙ ΟΙ ΕΛΛΗΝΕΣ ΠΟΥ ΕΝΔΙΑΦΕΡΘΗΚΑΝ ΝΑ ΑΓΟΡΑΣΟΥΝ ΝΗΣΙΑ ΑΠ ΤΟ ΔΗΜΟΣΙΟ ΠΡΙΝ 20 ΧΡΟΝΙΑ ΕΠΕΝΔΥΣΑΝ ΣΤΟ ΕΞΩΤΕΡΙΚΟ ΤΑ ΔΙΣΕΚΑΤΟΜΥΡΙΑ ΤΟΥΣ. ΚΑΙ ΑΝΑΡΩΤΙΟΜΑΣΤΕ ΠΟΥ ΕΦΥΓΑΝ ΤΑ ΛΕΦΤΑ. ΟΣΟ ΓΙΑ ΤΟΥΣ ΓΕΙΤΟΝΕΣ ΕΧΟΥΝ ΚΙ ΑΥΤΟΙ ΔΙΚΑΙΩΜΑΤΑ ΟΠΩΣ ΕΧΟΥΜΕ ΚΙ ΕΜΕΙΣ. 180 ΜΕΓΑΛΕΣ ΕΛΛΗΝΙΚΕΣ ΕΠΙΧΕΙΡΗΣΕΙΣ ΔΡΑΣΤΗΡΙΟΠΟΙΟΥΝΤΑΙ ΑΥΤΗ ΤΗ ΣΤΙΓΜΗ ΣΤΑ ΠΑΡΑΛΙΑ ΤΗΣ ΜΙΚΡΑΣ ΑΣΙΑΣ ΜΕ ΜΕΤΑΧΕΙΡΗΣΗ ΑΠΟ ΤΟ ΤΟΥΡΚΙΚΟ ΚΡΑΤΟΣ ΠΟΛΥ ΚΑΛΥΤΕΡΗ ΑΠ ΟΤΙ ΕΙΧΑΝ ΣΤΗΝ ΠΑΤΡΙΔΑ ΜΑΣ.ΞΕΡΕΤΕ ΠΟΣΕΣ ΕΛΛΗΝΙΚΕΣ ΤΕΧΝΙΚΕΣ ΕΤΑΙΡΕΙΕΣ ΑΓΟΡΑΖΟΥΝ ΓΗ ΣΤΗΝ ΤΟΥΡΚΙΑ ΚΑΙ ΧΤΙΖΟΥΝ ΚΑΤΟΙΚΙΕΣ? ΓΙ ΑΥΤΟ Η ΤΟΥΡΚΙΑ ΕΦΥΓΕ ΑΠ ΤΗΝ ΚΡΙΣΗ. ΔΕΧΕΤΑΙ ΚΟΣΜΟ ΓΙΑ ΕΠΕΝΔΥΣΗ ΑΠ ΟΠΟΥ ΚΙ ΑΝ ΠΡΟΕΡΧΕΤΑΙ. Ο ΚΟΣΜΟΣ ΑΛΛΑΖΕΙ ΚΙ ΕΜΕΙΣ ΒΛΕΠΟΥΜΕ ΑΚΟΜΑ ΦΑΝΤΑΣΜΑΤΑ. ΕΜΕΙΣ ΜΑΛΩΝΟΥΜΕ ΣΤΑ ΚΑΦΕΝΕΙΑ ΜΕ ΤΟ ΦΡΑΠΕ ΣΤΟ ΧΕΡΙ ΚΑΙ ΟΙ ΠΛΟΥΣΙΟΙ ΠΛΟΥΤΙΖΟΥΝ ΕΠΕΝΔΥΟΝΤΑΣ ΑΚΟΜΑ ΚΑΙ ΣΤΟΥΣ "ΕΧΘΡΟΥΣ" ΓΕΙΤΟΝΕΣ ΜΑΣ.\nΑνώνυμος 18 Φεβρουαρίου 2011 - 1:06 μ.μ.\nΔες και μια άλλη άποψη\nΔεν μπορώ να σκεφτώ ούτε μία πράξη ή πρόταση του Μητσοτάκη που να αποσκοπούσε στο εθνικό συμφέρον χωρίς να αποσκοπεί στο προσωπικό του συμφέρον. Αντίθετα υπάρχουν πολλές πράξεις που αποσκοπούσαν στο προσωπικό του συμφέρον ενάντια στο εθνικό συμφέρον. Τα ράμματα για τη γούνα του είναι πολλά.\nΤα "ξερονήσια" είναι έδαφος της Ελλάδας. Σύμφωνα με επιστήμονες αποτελούν έδαφος που καταβυθίστηκε επί τω πλείστον λόγω γεοδυναμικών φαινομένων. Και αν υπήρχαν ενδιαφερόμενοι για τα ξερονήσια, σημαίνει πως κάτι άξιζαν, και αν άξιζαν κάτι, έπρεπε να τα εκμεταλλευτεί η Ελλάδα και όχι να τα ξεπουλήσει ή πουλήσει σε ιδιώτες.\nΟι ακτές της χώρας είναι κοινόχρηστες, για όλο τον κόσμο. Πλούσιους και φτωχούς. Συμφωνώ ότι οι εγκαταστασεις έχουν βελτιώσει το χώρο, όμως πλέον πρέπει να πληρώνεις 30-50 Ευρώ ανά οικογένεια στην κάθε επίσκεψη για να μπορέσεις να χαρείς αυτό το υπέροχο περιβάλλον (Είσοδο - Ομπρέλες/Ξαπλώστρες, σνακ, κλπ.)\nΠόσες οικογένειες διαθέτουν 30-50 Ευρώ για ένα θαλασσινό μπάνιο? Ελάχιστες. Επομένως οι εγκαταστάσεις έγιναν για τους λίγους που μπορούν να πληρώνουν. Άσε που σε λίγο δε θα μπορούν ούτε αυτοί.\nΌταν μιλάμε για κρίση τι εννοούμε? Έλλειψη ευημερίας? Γιατί η βενζίνη που έχει 2 Ευρώ το λίτρο και το κρέας που έφτασε στα 25 Ευρώ το κιλό και δεν το αγοράζει σχεδόν κανείς δεν είναι ευημερία. Αν μιλάμε για "οικονομική κρίση" του κράτους, τότε φίλε η Τουρκία δε βγήκε απ την κρίση, απλά δεν έχει μπει ακόμα. Εμάς μας έστιψαν, ο.κ., αλλά πιστεύεις ότι δε θα ξαναδιψάσουν για χρήμα? Και πού θα το βρουν? Μα φυσικά στη δίπλα πόρτα ... του γείτονα.\nΠροσωπικά δεν πίνω φραπέ διότι είναι βλαβερός για την υγεία και επίσης είναι και NESTLE. Καφενείο δεν πάω, περνάω το χρόνο μου με την οικογένεια μου, ενημερώνω τα παιδιά μου για την παρούσα κατάσταση και για όσα πιθανόν θα συναντήσουν στο μέλλον, και αντί να βλέπω τηλεσκουπίδια, ξοδεύω 1-2 ώρες στο διαδίκτυο μιλώντας με φίλους ανά τον κόσμο.\nΑνώνυμος 18 Φεβρουαρίου 2011 - 1:35 μ.μ.\nΤα ράμματα για τη γούνα του Μητσοτάκη είναι πολλά. Δεν μπορώ να σκεφτώ μία πράξη του υπέρ ή κατά της χώρας που να μην αποσκοπούσε στο προσωπικό του συμφέρον.\nΑυτά που απαξιωτικά αποκαλείς ξερονήσια, είναι ελληνικό έδαφος. Για μένα είναι κομμάτι του εαυτού μου επειδή γνωρίζω, έχω αποδεχτεί και μου αρέσει να είμαι Έλληνας. Είναι επίσης και επιστημονικά αποδεδειγμένο ότι αποτελούν συνέχεια της ξηράς και δημιουργήθηκαν λόγω μερικής βύθισης εξ' αιτίας γεωδυναμικών φαινομένων.\nΑν λοιπόν τα 'ξερονήσια' είχαν τόση αξία για να τα θέλουν ιδιώτες, το κράτος έπρεπε να τα εκμεταλλευτεί για το συμφέρον της χώρας και όχι να τα πουλήσει ή ξεπουλήσει.\nΟι ακτές βάσει νόμου είναι κοινόχρηστες για πλούσιους και φτωχούς. Οι πλαζ στην Αττική εκσυγχρονίστηκαν όντως. Όμως για να χαρεί αυτό το υπέροχο περιβάλλον μια οικογένεια, πρέπει να πληρώσει 30-50 Ευρώ τη φορά (είσοδο, ομπρέλες / ξαπλώστρες, σνακ, κλπ.). Το δωρεάν καθημερινό θαλασσινό μπάνιο έγινε ακριβό σπορ. ΓΙΑ ΛΙΓΟΥΣ.\nΣτην Τουρκία τώρα η βενζίνη έχει 2 Ευρώ το λίτρο, το κρέας γύρω στα 25 Ευρώ το κιλό. Τα σπίτια έχουν παρόμοια ενοίκια με τα δικά μας, και οι βασικοί μισθοί τους είναι χαμηλότεροι από 592 Ευρώ.\nΓια μένα αυτό είναι κρίση. Κοινωνική κρίση.\nΑν αναφέρεσαι στην καθαρά οικονομική κρίση της χώρας (αυτή με τους ψευτοισολογισμούς, τα άκυρα δάνεια, και τους εξοντωτικούς τόκους), τότε η Τουρκία δε βγήκε από την κρίση, απλά δεν έχει μπεί ακόμα. Όταν η Ε.Ε. καταφέρει να τους βάλει στο χέρι, θα μαρτυρήσουν κι αυτοί. Διότι εμάς κι αν μας έστιψαν, αυτοί δε χόρτασαν. Σειρά έχει η πόρτα του "γείτονα".\ntony montana 18 Φεβρουαρίου 2011 - 7:24 μ.μ.\nΩραιος ο Α.Ζ.\nΑν κατι μεταβιβαζεται με αγορα μπορει να ξαναμεταβιβαστει σε πωληση.Αρα αν κατι εθνικο ιδιωτικοποιηθει κ μεταβιβαστει εστω κ για Ελληνα επενδυτη μπορει αργοτερα να μεταβιβαστει με πωληση σε αλλον Ελληνα η Τουρκο η Αμερικανο η Νιγηριανο η Μαδαγασκαρινο η ακομα κ σε Εσκιμωο...Αρα αντιο ελληνικο ξερονησι.


Vampire Rules - iFocus\nMία γυναίκα από το Μιζούρι που φέρεται να άφησε τον φίλο της να της ρουφήξει το αίμα, επειδή ο τελευταίος είχε εμμονή με τους βρυκόλακες, κατηγορείται για επίθεση με μαχαίρι εις βάρος του. Συγκεκριμένα, σύμφωνα με το Russian Today, η Βικτόρια Βανάττερ, από το Σπρίνγκφιλντ στο Μιζούρι κρατείται στη φυλακή Green Country με εγγύηση, ύψους 150.000 δολαρίων καθώς βαρύνεται με την κατηγορία της ενδοοικογενειακής κακοποίησης.\nMία γυναίκα από το Μιζούρι που φέρεται να άφησε τον φίλο της να της ρουφήξει το αίμα, επειδή ο τελευταίος είχε εμμονή με τους βρυκόλακες, κατηγορείται για επίθεση με μαχαίρι εις βάρος του.\nΣυγκεκριμένα, σύμφωνα με το Russian Today, η Βικτόρια Βανάττερ, από το Σπρίνγκφιλντ στο Μιζούρι κρατείται στη φυλακή Green Country με εγγύηση, ύψους 150.000 δολαρίων καθώς βαρύνεται με την κατηγορία της ενδοοικογενειακής κακοποίησης.\nΗ 19χρονη φιλοδοξούσε να μαχαιρώσει τον σύντροφό της από τις 23 Νοεμβρίου, όταν μετά από μία συζήτηση που είχαν οι δυο τους για βρικόλακες, η κοπέλα δέχτηκε να της ρουφήξει το αίμα ο φίλος της, όπως αναφέρει το KYTV.\nΣύμφωνα με έγγραφα που δόθηκαν στο δικαστήριο του Σπρίνγκφιλντ, η ασυνήθιστη αυτή κίνηση του συντρόφου της οδήγησε το ζευγάρι σε έναν έντονο καβγά μεταξύ τους και λίγο αργότερα η Βανάττερ, φέρεται να άρπαξε το μαχαίρι και να επιτέθηκε τουλάχιστον τρεις φορές μ΄αυτό στον φίλο της.\nΤα έγγραφα επίσης των αστυνομικών που έφτασαν στο σπίτι του ζευγαριού κάνουν λόγο για μία παράξενη σκηνή, καθώς στον τοίχο της οικίας τους υπήρχε μία ζωγραφισμένη με αίμα καρδιά και η λέξη «λυπάμαι».\nΟ σύντροφος της Βανάττερ, τα στοιχεία του οποίου δεν αποκαλύπτονται στην έκθεση των αστυνομικών επέζησε από την επίθεση και μάλιστα φέρεται να προσπάθησε να καλύψει τη σύντροφό του, λέγοντας ότι επρόκειτο γι' απλό αυτοτραυματισμό.\nΠάντως η Βανάττερ εξακολουθεί να παραμένει υπό κράτηση, με την αστυνομία να μην αποκλείει το ενδεχόμενο να πρόκειται για μία κατά συρροήν δολοφόνο.\n-Η πρώτη γεύση που θες να έχεις το πρωί;\n-τη δική σου - στην αριστερή σου κλείδα εκεί που κόπηκες και αιμορραγεί.\nΌταν έφτασε η αστυνομία είχε στεγνώσει στον τοίχο η καρδιά\nκαι εσύ ήσουν με επιφανειακές μαχαιριές\nΜετρούσα τα κόκαλά του, είπα στον αστυνόμο\nΦυσικά και ήσουν\n-Έτσι είναι οι βρυκόλακες μου έλεγες\nισχνοί και χλωμοί\nμε μακριά σκιά.\n-Είσαι ο πιο όμορφος εδώ μέσα, σου είπα στο μπαρ\nΉμασταν σ'ένα καμμένο μπαρ γεμάτο αγόρια με πουκάμισα καρό και μάτια γαλανά\nΕσύ έχεις μαύρα.\nΣου άφησα με το μαχαίρι σημάδια στα πλευρά.\n"Πέρασα θάλασσες χρόνου για να σε βρω, της είπε\nεκείνη έπινε μπλάντι μέρι\nκαι κάπνιζε νευρικά.\nΠέρασαν μαζί το βράδυ και αυτός ήθελε όλα τα παράθυρα\nνα μένουν κλειστά"\nαπό μέσα πεθαμένοι και απόξω ζωντανοί*\nΚλειστά παράθυρα, ανοιχτή καρδιά.\nΤους έβαλα να ορκιστούν στην αστυνομία ότι\nδεν θα έλεγαν το όνομά μου στους δημοσιογράφους\nπου περίμεναν με τα φλας ανοιχτά.\nΔεν με πόνεσε το μαχαίρι της όσο\nότι μου είπε ότι\nδεν της άρεσε η πιο καλή μου δαγκωνιά\nΔιψάω πάλι και ξανά\nΛίγο από το αίμα της\nστα χείλη μου που είναι στεγνά.\n*Από μέσα πεθαμένος και απέξω ζωντανός, Αττίκ


Αστρολογικές προβλέψεις | 3 ως 9 Φεβρουαρίου 2014, από τον Πέρρη Κρητικό - flust.gr\nΜε φορτωμένο πρόγραμμα ξεκινά η εβδομάδα σας που στην πορεία της θα δώσει στους 14,15,16/4ου κόντρες είτε με συνεργάτες είτε με συντρόφους που θα προσπαθήσουν να σας επιβάλουν απόψεις, αλλά και καλές επαφές συναντήσεις κλπ στους 4ως11/4ου. Η ανάδρομη κίνηση του Ερμή που ξεκινά την Πέμπτη και διαρκεί ως το τέλος του μήνα θα μπερδέψει λίγο τους ρόλους σας στον επαγγελματικό χώρο και θα κάνει λίγο δύσκολη την συνεννόηση σας με τα άτομα που συναναστρέφεστε ή συνεργάζεστε.\nΟι μέρες δίνουν συναισθηματικές χαρές αλλά και κέρδη στους γεννημένους 4,5,6/5ου αλλά και θα πιέσουν με ευθύνες τους 13/5ου . Πέμπτη και Παρασκευή είναι οι πιο καλές από κάθε άποψη μέρες για όλους. Η ανάδρομη κίνηση του Ερμή που ξεκινά την Πέμπτη και διαρκεί ως το τέλος του μήνα θα μπλοκάρει οικονομικά θέματα και θα φέρει κάποιες συναισθηματικές παρεξηγήσεις είτε εξ αιτίας σχολίων είτε εξ αιτίας τις παρέμβασης τρίτων σε προσωπικά σας θέματα.\nΟι μέρες αυτές βοηθούν τους 5ως 12/6ου να έχουν σημαντικές επαφές αλλά και να προωθούν συμφέροντα τους. Ακόμα δίνουν μία ιδιαίτερη δυναμική που επιτρέπει στους 17,18,19/6ου να κερδίζουν στόχους και να επιβάλουν τις απόψεις τους. Η ανάδρομη κίνηση του Ερμή που ξεκινά την Πέμπτη και διαρκεί ως το τέλος του μήνα θα μπλοκάρει μία οικογενειακή εξέλιξη ή θα αφήσει ανεκπλήρωτη μία προσπάθεια συνεννόησης με δικούς σας για ένα οικογενειακό θέμα.\nΟι μέρες δίνουν αλλά και παίρνουν εξ ίσου σημαντικά πράγματα στους 3 και 4/7ου που η μοίρα παίζει περίεργα παιχνίδια στην ζωή τους αυτόν τον καιρό. Οι 17,18 και 19/7ου θα έχετε οικογενειακές εντάσεις. Η ανάδρομη κίνηση του Ερμή που ξεκινά την Πέμπτη και διαρκεί ως το τέλος του μήνα θα λειτουργήσει πολύ θετικά για εσάς καθώς θα φρενάρει την τάση σας να τα λέτε χύμα και θα πάψει ο λόγος σας να έχει αυτήν την ενοχλητική επιθετικότητα που παρουσίαζε τις τελευταίες ημέρες. Όμως θα φέρει και κάποιες μικροαλλαγές στα προγραμματισμένα σας.\nΜε πολύ καλή διάθεση και γόνιμους ανταγωνισμούς ξεκινά η εβδομάδα για όλους. Οι μέρες δίνουν οικογενειακά ή εργασιακά προβλήματα που μπορούν αν έχουν και επιπτώσεις στην υγεία των 15,16/8ου. Η ανάδρομη κίνηση του Ερμή που ξεκινά την Πέμπτη και διαρκεί ως το τέλος του μήνα θα καθυστερήσει κατ αρχάς κάποιο προγραμματισμένο και αναμενόμενο έσοδο και από τις 13 του μήνα και μετά θα θέσει σε επαναδιαπραγμάτευση τα οικονομικά στοιχεία μίας σας συνεργασίας.\nΟι μέρες δίνουν οικονομική μα και συναισθηματική τύχη στους 6,7,8/9ου που μπορούν να ποντάρουν με μέτρο στην καλή τους τύχη αυτό το 7ήμερο. Πέμπτη και Παρασκευή δείχνουν οι πιο καλές μέρες για όλους και όλες. Η ανάδρομη κίνηση του Ερμή που ξεκινά την Πέμπτη και διαρκεί ως το τέλος του μήνα θα φρενάρει πρόσκαιρα τα φιλόδοξά σας σχέδια όμως από τις 13/2ου και μετά βοηθήσει να κάνετε σημαντικές και απαραίτητες διορθώσεις στον επαγγελματικό σας χώρο.\nΟι μέρες δίνουν ευχάριστες συναισθηματικές εκπλήξεις στους 8 ως και 14/10ου και μία ακαταμάχητη επιθετικότητα στους 18,19,20/10ου. Το Σαββατοκύριακο δείχνει ιδανικό για όλους από άποψη διάθεσης. Οι ανατροπές και η νευρικότητα θα εξακολουθήσουν να συνοδεύουν την ζωή των γεννημένων 3/10ου. Η ανάδρομη κίνηση του Ερμή που ξεκινά την Πέμπτη και διαρκεί ως το τέλος του μήνα θα φέρει κατ αρχάς κάποιες αναγκαίες αλλά εκνευριστικές επαγγελματικές αλλαγές και από τις 13/2ου και μετά θα φέρει εκ νέου επικοινωνιακή σύνδεση με ένα άτομο που είχατε κόψει τις μεταξύ σας επαφές.\nΟι μέρες δίνουν ανοίγματα και τύχη μαζί με καλή διάθεση στους 4,5/11ου και καλές επαφές μηνύματα, προσκλήσεις κλπ στους 6,7,8/11ου. Πιεσμένοι από τεχνικά προβλήματα που καθυστερούν ή μπλοκάρουν τις κινήσεις σας θα είστε οι 15/11ου . Η ανάδρομη κίνηση του Ερμή που ξεκινά την Πέμπτη και διαρκεί ως το τέλος του μήνα θα φέρει ξανά στους 26,27/10ου πίσω κάποια πρόταση ή κάποιο άτομο και από τις 13/2ου και μετά θα σας αναγκάσει να ασχοληθείτε εκ νέου με ένα άλυτο οικογενειακό θέμα ή με ένα τεχνικό πρόβλημα του σπιτιού σας.\nΔυναμικό το ξεκίνημα της εβδομάδας σας δίνει ως και την Τρίτη χρόνο και ευκαιρία να ασχοληθείτε με ότι αγαπάτε και ότι σας ανεβάζει την διάθεση. Οι μέρες μπορούν να φέρουν ξαφνικά ευχάριστα κάθε μορφής στους 2/12ου. Οι 7 ως και 13/12ου έχουν να περιμένουν αξιόλογα νέα τις μέρες αυτές απαντήσεις κλπ. Η ανάδρομη κίνηση του Ερμή που ξεκινά την Πέμπτη θα σας επιτρέψει να κάνετε κάποιες αναγκαστικές λειτουργικές μικροαλλαγές στο σπίτι.\nΟι μέρες δίνουν τύχη συναισθηματική και γενική στους 4,5,6/1ου αλλά και μία δεύτερη ευκαιρία να προσεγγίσουν κάποιο στόχο τους. Αντίθετα είναι μέρες πίεσης για τους 3/1ου σε όλους τους τομείς. Από Τετάρτη βράδυ ως και Παρασκευή είναι το καλύτερο διάστημα του 7ημέρου για όλους. Η ανάδρομη κίνηση του Ερμή που ξεκινά την Πέμπτη θα σας επιτρέψει να ξανασκεφτείτε μία πιθανά επαγγελματική πρόταση αλλά και να αναθεωρήσετε τις απόψεις σας για ένα θέμα. Από τις 13/2ου και μετά δείχνει να ξανά ανοίγει μία πηγή από την οποία περιμένετε κάποιο πρόσθετο έσοδο.\nΟυδέτερη για τους πολλούς η εβδομάδα δίνει πολύ καλό Σαββατοκύριακο που σας φέρνει κοντά σε αγαπημένα άτομα και ευχάριστες παρέες. Οι 11/2ου θα νοιώσετε αρκετά πιεσμένοι από τα προγράμματα που σας επιβάλουν ή από συνθήκες είτε στην δουλειά είτε στην οικογένεια. Η ανάδρομη κίνηση του Ερμή που ξεκινά την Πέμπτη θα σας κάνει να αναβάλετε ή και να ματαιώσετε μία αγορά και από τις 13 του μήνα και μετά θα ανανεώσει το ενδιαφέρον σας για μία συναισθηματική υπόθεση που πρόσφατα είχατε κλείσει.\nΟι μέρες δίνουν εκ νέου προτάσεις και ευκαιρίες κάθε μορφής στους 2και 3 Μαρτίου. Για τους πολλούς όμως το 7ημερο είναι ουδέτερο. Ως και την Τετάρτη θα σας απασχολούν έξοδα και οικονομικά θέματα. Πολλές συναντήσεις και θετικές επικοινωνίες έχει η Πέμπτη και η Παρασκευή ενώ το Σαββατοκύριακο δείχνει πολύ οικογενειακό. Η ανάδρομη κίνηση του Ερμή που ξεκινά την Πέμπτη θα αναβάλει κάποια οικογενειακά ή συνεργασιακά σας σχέδια και από τις 13/2ου και ως το τέλος του μήνα θα σας κάνει αρκετά εσωστρεφείς.\nByΠέρρης Κρητικός\t03/02/2014\tζώδια\nPrev\tΑς εστιάσουμε σε όσα έχουμε ήδη στη ζωή μας, της Φλώρας Χατζημανώλη\nNext\tRock Gallery: όλα τα πρόσωπα της ροκ


ΔΙΑΙΤΑ: Μπορείς να κάψεις 1.400 θερμίδες τη βδομάδα, κάνοντας αυτό το απλό πράγμα! - Giortazo.gr\nνα κάψεις 1.400 θερμίδες\nΔεν υπάρχει τίποτα πιο κουραστικό ή πιο καταθλιπτικό από το να μετράς θερμίδα-θερμίδα το κομμάτι της πίτσας.\nΌμως, έχω καλά νέα για εσένα! Μπορείς να κάνεις ένα απλό πράγμα που θα μπορούσε να σώσει έναν τόνο των θερμίδων κάθε εβδομάδα!\nΠοιο είναι αυτό; Απλά πιες νερό!\nΑυτό διαπιστώθηκε σε μια μελέτη που δημοσιεύθηκε στην Εφημερίδα της Ανθρώπινης Διατροφής και Διαιτολογίας, στην οποία ρωτήθηκαν πάνω από 18.000 Αμερικανοί.\nΟι συμμετέχοντες κλήθηκαν να παρακολουθήσουν τι έτρωγαν κατά τη διάρκεια της ημέρας. Τι διαπιστώθηκε; Εκείνοι που έπιναν ένα έως τρία φλιτζάνια νερό την ημέρα έτρωγαν μέχρι και 205 λιγότερες θερμίδες ανά ημέρα!\nΠως να κάψεις 1.400 θερμίδες Σύνολο θερμίδων; 1.435 ανά εβδομάδα, 6.150 ανά μήνα και 74.825 θερμίδες ανά έτος!\nΈνα κιλό λίπους είναι ίσο με περίπου με 3.500 θερμίδες, οπότε απλά προσθέτοντας μερικά ποτήρια του νερού στην καθημερινή διατροφή σου, θα μπορούσε να σημαίνει περίπου 20 κιλά απώλειας βάρους κατά τη διάρκεια ενός έτους!\nΕίσαι κατά του νερού; Ξανασκέψου το!\nPrevious PostΤι Να Πίνετε Μετά Το Γεύμα Για Να «Ακυρώνετε» Τις Θερμίδες Που Πήρατε\nNext PostΜε ένα ζεστό μπάνιο καίτε ίδιες θερμίδες με 30 λεπτά περπάτημα


Κοινωνική μηχανική και τα εναλλακτικά σενάρια της αόρατης Παγκόσμιας Τάξης! | ΑΣΥΜΠΙΕΣΤΟΣ - ΕΛΛΗΝΕΣ YOUTUBERS\n0 Κοινωνική μηχανική και τα εναλλακτικά σενάρια της αόρατης Παγκόσμιας Τάξης!\nΟ πρώην σύμβουλος εθνικής ασφαλείας των ΗΠΑ, ο πολύς Ζμπίγκνιου Μπρεζίνσκυ, μέλος άλλωστε της παγκόσμιας ελίτ και της Νέας Τάξης πραγμάτων, μας «ενημερώνει» με σαδιστική ειλικρίνεια ότι:\nΤο έργο του δεν έγινε δημοφιλές μόνο μεταξύ των θεωρητικών του πολέμου, αλλά και μεταξύ των πολιτικών ηγετών και των διευθυντικών στελεχών στον επιχειρηματικό χώρο. Διαβάζοντας ορισμένες αρχές του μεταφορικά (στην εποχή της παγκοσμιοποίησης), λένε: «Αυτό που έχει μεγίστη σημασία στον (κοινωνικό) πόλεμο είναι να επιτεθείς στην στρατηγική του εχθρού (των εθνών).\nΜεθόδευση της Παραπλάνησης:\nΗ αρχή της νεοταξικής λογοκρισίας να εξαφανίζει τις ουσιαστικές πληροφορίες μέσα σε έναν κυκεώνα ασήμαντων πληροφοριών, επιτρέπει στη νέου τύπου λογοκρισία να εμφανίζεται πλουραλιστική και δημοκρατική. Αυτή η στρατηγική εφαρμόζεται, κατ’ αρχάς, στη τηλεοπτικά δελτία ειδήσεων, τη βασική πηγή ενημέρωσης των πολιτών. Όλοι οι ψυχολόγοι και ειδικοί της νευροεπιστήμης γνωρίζουν ότι η απομνημόνευση πληροφοριών από τον εγκέφαλο γίνεται καλλίτερα όταν αυτές παρουσιάζονται με δομημένο τρόπο.\nΌμως τα τηλεοπτικά δελτία ειδήσεων κάνουν ακριβώς το αντίθετο, ανακατεύοντας άναρχα ετερόκλητα θέματα διαφορετικής σπουδαιότητας (λίγο πολιτική, αθλητικά, ένα κοινωνικό θέμα, κάτι διασκεδαστικό, μετά ξανά πολιτική κ.λπ.). Έτσι είναι πολύ εύκολο να χειραγωγήσεις έναν πληθυσμό. Η αληθινή ενημέρωση παρέχεται πλέον από τα εναλλακτικά, ειδικά και φανζιν έντυπα, τα οποία διαβάζονται όλο και περισσότερο από υποψιασμένους πολίτες.\nΣτόχοι της κατευθυνόμενης ενημέρωσης :\nΝα εμποδίζεται τo κοινό να σκέπτεται και να θέτει ευφυή ερωτήματα για την κατάστασή του και τον τρόπο με τον οποίο είναι οργανωμένη και διευθύνεται η κοινωνία.\nΟι ειδήσεις κατευθύνονται από δυνάμεις που δύσκολα συμβιβάζονται με τις ανάγκες της δημοκρατίας.» «Μέσα από την προσεκτική προπαρασκευή των μηνυμάτων, οι κυβερνητικοί αξιωματούχοι πετυχαίνουν συχνά να ελέγχουν τις πληροφορίες που σχετίζονται με όλα τα στοιχεία-κλειδιά των ειδησεογραφικών θεμάτων.\nΤότε θα είναι δυνατή μια ακόμη πιο άμεση συλλογή δεδομένων, σχεδόν σε πραγματικό χρόνο, καθώς εκατομμύρια αυτόνομα προγράμματα θα είναι σε θέση να παρακολουθούν και να καταγράφουν, να ταξινομούν πακτωλούς δεδομένων σχετικά με τις ζωές των πολιτών. Αν ο χειρισμός των μαζών καταστεί δυνατός, τότε θα γίνει εφικτή σε μεγάλο βαθμό η πρόβλεψη της αγοραστικής συμπεριφοράς του καθένα, ακόμα και για μικρό χρονικό διάστημα. Κατ’ επέκταση, μια Κρατική Οικονομία μπορεί να κατευθυνθεί με τις κατάλληλες πιέσεις, αν οι αντιδράσεις των μαζών μπορούν να προβλεφθούν εγκαίρως, και να ακυρωθεί εντελώς ο ρόλος του κράτους ως διαμεσολαβητού μεταξύ ιδιωτικών συμφερόντων.\nΣύμφωνα με πρόσφατη μελέτη, ένα νέο πρόγραμμα μπορεί να συνδυάσει εγκεφαλική δραστηριότητα με οπτικές εικόνες, αλλά και να προβλέψει τι βλέπουν οι άνθρωποι. Η εν λόγω μελέτη προβάλλει ως πιθανό ότι κάποια μέρα οι υπολογιστές θα μπορούν να «διαβάζουν»τον εγκέφαλο ενός ανθρώπου, αναπλάθοντας ψηφιακά αναμνήσεις, όνειρα ή φαντασιώσεις. Οι νευροεπιστήμονες που ερευνούν τον, σχεδόν φουτουριστικό, κλάδο της επιστημονικής έρευνας, το Νευρομάρκετινγκ, γνωρίζουν ότι υπάρχουν συγκεκριμένες περιοχές του εγκεφάλου που αποτελούν «αποθήκη»όλων όσων έχουμε μάθει, καθώς και το περιεχόμενο των φιλοδοξιών το εγώ μας.\nΣυγκεκριμένα περιλαμβάνει επαφές με δημοσιογράφους σε ηλεκτρονικά μέσα και ειδικούς ηλεκτρονικών συστημάτων, οι οποίοι θα εξαπολύουν επιθέσεις σε εχθρικά συστήματα, καθώς και ψυχολογικές επιχειρήσεις. Με πάνω από 1,3 δις. Ανθρώπους διαδικτυωμένους και με μαζική συμμετοχή σε συνδέσμους κοινωνικής δικτύωσης (Facebook +200 εκατ. χρήστες, MySpace +125 εκατ. χρήστες, Twitter +1,4 εκατ. tweets/ ημέρα), θα ήταν δύσκολο να παρακαμφθούν οι δυνατότητες μια τέτοιας δεξαμενής δεδομένων, τα οποία, σημειωτέον, δίνονται με χαρακτηριστική ευκολία από τους ίδιους τους χρήστες.\nΠρέπει να αναφερθεί, τέλος , ότι μετά από μια «χρυσή περίοδο» ελευθερίας στο διαδίκτυο -που αφέθηκε εσκεμμένα μέχρι σήμερα προκειμένου να εντοπισθούν οι αντίθετες φωνές προς την νέα τάξη και να μελετηθούν οι τάσεις και προθέσεις των πολιτών- μεθοδεύεται τώρα ο ασφυκτικός έλεγχος από την ελίτ, μέσω ενός παγκόσμιου πλέγματος νόμων.\nΤο ινστιτούτο Hudson ίδρυσε και διηύθυνε ο Herman Kahn, στέλεχος της Rand Corporation παλαιότερα. Τόσο ο Μακναμάρα όσο και ο Kahn ήταν μέλη του πανίσχυρου CFR (Συμβουλίου Εξωτερικών Υποθέσεων). Ο υποτιθέμενος στόχος ήταν να διερευνήσει τρόπους για την «σταθεροποίηση της κοινωνίας». Μια ανάγνωση της αναφοράς αποκαλύπτει ότι η λέξη «κοινωνία» χρησιμοποιείται ως συνώνυμο της «παγκόσμιας κυβέρνησης».\nΣυνεπώς, πρέπει να βρεθεί ένας νέος εχθρός που θα απειλεί ολόκληρο τον κόσμο και η προοπτική να κυριευθεί από τον εχθρό αυτό η ανθρωπότητα θα πρέπει να είναι πιο τρομακτική κι απ’ τον ίδιο τον πόλεμο (βλ. NEXUS τ. 26 Ιούνιος -Ιούλιος 2008). Τα διάφορα σενάρια που έχουν επεξεργασθεί τα στρατηγήματα της κοινωνικής μηχανικής της Νέας τάξης στηρίζονται στα μοντέλα του «Σοκ». Από τη δεκαετία του ’40, οι εξελίξεις στην Ψυχιατρική με τη χρήση του ηλεκτροσόκ είχαν κάνει τους γιατρούς να πιστέψουν ότι είναι σε θέση να «καθαρίσουν» εντελώς το μυαλό των πασχόντων: Επηρεάζουμε τους ανθρώπους τους οδηγούμε στην υπακοή!\nΑλλά οι τεχνικές αυτές δεν λειτουργούν μόνο σε μεμονωμένα άτομα. Μπορούν να λειτουργήσουν σε ολόκληρες κοινωνίες. Ένα συλλογικό τραύμα, ένας πόλεμος, μια φυσική καταστροφή, μια τρομακτική ενέργεια μας φέρνει όλους σε κατάσταση σοκ. Στο βιβλίο της The Shock Doctrine (http://www.schizas.com/site3/el/koinonikos-klonismos.html) η Καναδή δημοσιογράφος και ακτιβίστρια, Naomi Klein, αποδεικνύει με τεκμηριωμένο τρόπο πώς οι αμερικανικές πολιτικές της «ελεύθερης αγοράς» έφθασαν να κυριαρχούν στον κόσμο μέσω της προγραμματισμένης εκμετάλλευσης και καταστροφής ανθρώπων και χωρών.\nΤο σενάριο της περιβαλλοντικής κρίσης. Το άλλο σενάριο αποτελεσματικής παγκόσμιας απειλής ήταν η μόλυνση του περιβάλλοντος. Αυτό θεωρήθηκε ότι ήταν πιθανότερο να επιτύχει γιατί μπορούσε να συνδεθεί με ορατές καταστάσεις, όπως η αιθαλομίχλη και η μόλυνση των υδάτων.\nΜπορούσαν να γίνονται προβλέψεις που θα έδειχναν ότι πλησιάζει το τέλος της Γης, και θα ήταν τόσο τρομακτικό όσο κι ένας πυρηνικός πόλεμος. Η ακρίβεια αυτών των προβλέψεων δεν ήταν το ζητούμενο. Σκοπός τους θα ήταν να τρομοκρατήσουν κι όχι να ενημερώσουν. Οι μάζες θα δεχθούν πιο πρόθυμα την πτώση του βιοτικού τους επιπέδου, την αύξηση των φόρων και τη γραφειοκρατία, με τη δικαιολογία ότι «είναι το τίμημα που πρέπει να πληρώσουμε, για να σώσουμε την Μητέρα Γη».\nΈνας από τους ανθρώπους που φαίνονται να έχουν εσωτερική πληροφόρηση (ο τηλεοπτικός αναλυτής Jim Cramer), ανέφερε στις 6 Οκτωβρίου σε τηλεοπτική συνέντευξη (www.colbertnation.com/the-colbert-report-videos/187307/october-06-2008/jim-cram er) ότι το επόμενο βήμα (στο σενάριο της μεθοδευμένης κοινωνικής αποδόμησης) θα είναι να σταματήσουν να εφοδιάζονται με χρήματα τα τερματικά των τραπεζών (τα ATM).\nΌπως επισημαίνει, επίσης, ο επίτιμος καθηγητής Διεθνών Σχέσεων στο Πανεπιστήμιο Χάουαρτν, Νικόλαος Σταύρου\nΤο σοκ του πολέμου και της εισβολής στην Κύπρο έγινε αφορμή για την παράδοση της Οικονομίας του νησιού στο πολυεθνικό «οικονομικό θαύμα», με αποτέλεσμα την άμβλυνση των συνειδήσεων και την ελαχιστοποίηση των αντιστάσεων. Στην Ελλάδα το σοκ της γρήγορης ένταξης στην ΕΟΚ χωρίς σχεδιασμό, και αργότερα, της πλήρους παράδοσης στην ΟΝΕ και στο ευρώ κατέστρεψαν τους βασικούς τομείς της Οικονομίας (αποβιομηχάνιση, πτώση εξαγωγών, περιορισμός αγροτικής παραγωγής) και περιθωριοποίησαν μεγάλα στρώματα του λαού.\nΑκολούθησε το σοκ αθρόας εισροής μεταναστών, με αποτέλεσμα τη μεγάλη ανεργία και την εκμετάλλευση της ελληνικής εργατικής τάξης. Κι όμως, όλη η ανεπανόρθωτη βλάβη παρουσιάζεται ως «αναπτυξιακό μοντέλο» από τη νεοταξική προπαγάνδα και τους εκπροσώπους της παγκοσμιοποίησης.\nΑν θέλουμε βαθιά να μην ευοδωθούν τα «σκοτεινά» σενάριά τους, πρέπει να κάνουμε «ένα άλμα πάνω από τη φθορά», όπως θα ‘λεγε ο Ελύτης, να αρνηθούμε τον φόβο και να οργανώσουμε την αποτελεσματική μας άμυνα, ως πολίτες που αρνούμαστε να αποδεχθούμε την εθνοκτονία μας, επειδή το θέλουν «τα παιχνίδια πανικού» της Νέας Τάξης. Ρόμπερτ Μακναμάρα Ο Ρόμπερτ Μακναμάρα θεωρείται ως ο εντολέας για τη δημιουργία της επιτροπής του «Σιδηρού όρους».\nΥπήρξε «γεράκι» και φανατικός αντικομουνιστής, μέλος του CFR και από τους πρωτεργάτες της ανθελληνικής στάσης των ΗΠΑ στο Κυπριακό. Σε αναφορά του το 1962, έλεγε: «ΟΙ ΣΤΡΑΤΙΩΤΙΚΕΣ ΤΑΚΤΙΚΕΣ ΕΙΝΑΙ ΤΟΥ ΕΛΕΥΘΕΡΟΥ ΣΚΟΠΕΥΤΗ, ΤΗΣ ΕΝΕΔΡΑΣ ΚΑΙ ΤΗΣ ΕΠΙΔΡΟΜΗΣ. ΟΙ ΠΟΛΙΤΙΚΕΣ ΤΑΚΤΙΚΕΣ ΕΙΝΑΙ Ο ΤΡΟΜΟΣ, Ο ΕΚΒΙΑΣΜΟΣ ΚΑΙ Η ΔΟΛΟΦΟΝΙΑ»!!


Μοναστήρι Αρχάγγελου Μιχαήλ - Best of Thassos (Θασος) - Thassos-Agenda\nΔημοσιεύτηκε στις Σάββατο, 01 Ιουνίου 2013 20:00\nΤο μοναστήρι του Αρχάγγελου Μιχαήλ, είναι το μοναδικό αγιορείτικο μοναστήρι που απέμεινε στον Θεολόγο. Υπάρχουν αρκετοί θρύλοι για το πώς χτίστηκε η μονή. Σύμφωνα με μια από αυτές το 1923, το εκκλησάκι χτίστηκε από κάποιον όσιο Λουκά μετά από εντολή του Αρχάγγελου Μιχαήλ.\nΩστόσο, μέχρι σήμερα δεν είναι γνωστός ο ακριβής χρόνος που χτίστηκε η μονή, αν και το πρώτο επίσημο έγγραφο που αναφέρεται σε αυτή είναι του 1287 από τον αυτοκράτορα Ανδρόνικο Β’ τον Παλαιολόγο. Στη θέση του σημερινού μοναστηρίου υπήρχε χτισμένη μια μικρή μονή και υπάρχουν ενδείξεις ότι το μοναστήρι χτίστηκε το 1821. Σύμφωνα με μια χαραγμένη πλάκα που υπάρχει στο χώρο της μονής, το 1835 φαίνεται να έγιναν κάποιες επιδιορθώσεις ή η ολοκλήρωση του χτισίματος του μοναστηρίου.\nΚάτι που προσέδωσε μεγάλη χάρη στο μοναστήρι, είναι η εικόνα που φυλάσσεται εκεί του Αρχάγγελου Μιχαήλ με κομμάτι από Τίμιο Ήλο, δηλαδή καρφιά από αυτά που σταυρώθηκε ο Χριστός. Για τους Θασίτες ο Αρχάγγελος είναι πολύ σημαντικός και τον θεωρούν ως προστάτη τους, ιδιαίτερα για τους κατοίκους του Θεολόγου.\nΤον Οκτώβριο του 1974 έφτασαν στο μοναστήρι 7 μοναχές και από τότε λειτουργεί ως γυναικείο μοναστήρι εξαρτώμενο πνευματικά από την μονή Φιλοθέου του Αγίου Όρους.


ΒΑΘΜΟΛΟΓΙΕΣ ΜΑΘΗΤΩΝ ΣΤΙΣ ΠΑΝΕΛΛΗΝΙΕΣ ΕΞΕΤΑΣΕΙΣ\n20-07-2018 ΑΠΟ ΤΟΝ admin ΣΧΟΛΙΑΣΤΕ\nΟ Κώστας Παπακωνσταντίνου και ο Παναγιώτης Σκορλέτος, συγχαίρουν όλους τους μαθητές για την προσπάθειά τους στις πανελλήνιες εξετάσεις και ιδιαίτερα τους παρακάτω μαθητές για τις επιδόσεις τους :\nΔέσποινα Κ. 18 στη Νεοελληνική Γλώσσα\nΜαρία Σ. 18,2 στην Ιστορία\nΜαρία Σ. 17,2 στα Αρχαία\nΙωάννα Α. 15,4 στα Λατινικά\nΕυθυμία Π. 16,7 στη Νεοελληνική Γλώσσα\nΝίκος Κ. 15 στα Μαθηματικά (ΕΠΑΛ)\nΕυγενία Δ. 15,1 στην Ιστορία\nΆννα Φ. 15,5 στην Ιστορία\nΙωάννα Α. 14,8 στη Νεοελληνική Γλώσσα\nΔέσποινα Π. 17,9 στη Νεοελληνική Γλώσσα\nΕυθύμιος Μ. 16,3 στα Μαθηματικά\nΜαρία Σ. 14,7 στη Νεοελληνική Γλώσσα\nΣτέλιος Χ. 16,2 στη Νεοελληνική Γλώσσα (ΕΠΑΛ)\nΔέσποινα Κ. 17,6 στα Μαθηματικά\nΆννα Φ. 16,1 στα Λατινικά\nΕυθυμία Π. 15,8 στη Νεοελληνική Γλώσσα\nΝίκος Κ. 15,8 στη Νεοελληνική Γλώσσα (ΕΠΑΛ)\nΣτέλιος Χ. 15,5 στα Μαθηματικά (ΕΠΑΛ)\nΜαρία Σ. 19,2 στα Λατινικά\nΕύχονται σε όλους κάθε επιτυχία στην πορεία της ενήλικης ζωής τους.\nΘΕΜΑ: «Διακοπή Ρεύματος στο διυλιστήριο Άμφισσας»\nΔ/νση: Λ.Καραμανλή & 4ης Ανωνύμου\nΤ.Κ. : 33100 Άμφισσα\nΠληρ. : Διονύσιος Μπουλούτας\nFAX : 2265079194\nΣύμφωνα με ενημέρωση της ΔΕΗ αύριο ΤΡΙΤΗ 17/07/2018, θα έχει\nδιακοπή ρεύματος στην περιοχή του διυλιστηρίου Άμφισσας και εξ΄αυτού\nτου γεγονότος, πιθανόν να δημιουργηθούν προβλήματα υδροδότησης στις\nπεριοχές της Ιτέας, της Κίρρας και του Γαλαξιδίου.\nΟ ΠΡΟΕΔΡΟΣ ΔΙΟΝΥΣΙΟΣ ΜΠΟΥΛΟΥΤΑΣ\nΣτη συνέχεια, το ιστιοφόρο κατέπλευσε στο λιμάνι του Αστακού, σύμφωνα με το Αθηναϊκό Πρακτορείο Ειδήσεων, όπου εκεί αποβιβάστηκαν οι μετανάστες, σύμφωνα με το Αθηναικό Πρακτορείο Ειδήσεων.\nΑνθρωποκυνηγητό έχει εξαπολύσει η ΕΛ.ΑΣ. προκειμένου να εντοπίσει έναν 42χρονο Γεωργιανό ο οποίος απέδρασε χθες από τα δικαστήρια της πρώην σχολής Ευελπίδων.\nΟ άνδρας, όπως αναφέρει η τηλεόραση του ΣΚΑΙ, είχε συλληφθεί από αστυνομικούς της ομάδας ΔΙΑΣ κατηγορούμενος για κλοπές σε σούπερ μάρκετ και απέδρασε εκμεταλλευόμενος την απουσία χειροπέδων.\nΑΝΟΙΧΤΗ ΕΠΙΣΤΟΛΗ Παναγιώτη Σκορλέτου του Χριστόδουλου, Φυσικού


Κατάνυξις: Απίστευτο: Στη Νιγρίτα Σερρών αλλάζουν πολιούχο ανάλογα με τις… αργίες\nΣτη Νιγρίτα σήμερα τα σχολεία είναι κλειστά προς τιμήν του Αγίου Αθανασίου καθώς αν επέλεγαν την γιορτή του Αγίου Γεωργίου θα έπεφταν σε αργία\nΚλειστά θα παραμείνουν σήμερα τα σχολεία στη Νιγρίτα Σερρών, καθώς το δημοτικό συμβούλιο αποφάσισε να αποκηρύξει για το 2019 (!) τον πολιούχο Άγιο Γεώργιο και να συνταχθεί με τον Άγιο Αθανάσιο!\nΗ δημοτική αρχή Βισαλτίας Σερρών αποδείχθηκε απίστευτα προσαρμοστική και ευέλικτη σε ό,τι αφορά τον πολιούχο της Νιγρίτας.\nΗ πόλη διαθέτει δύο μεγάλες ενορίες: τον Άγιο Γεώργιο και τον Άγιο Αθανάσιο. Πολιούχος είναι ο Άγιος Γεώργιος, αλλά φέτος (που είναι και προεκλογική χρονιά) η 23η Απριλίου είναι Μεγάλη Τρίτη, που τα σχολεία θα είναι –έτσι κι αλλιώς– κλειστά. Επομένως, για να μη χαλάσει τις καρδιές των εκπαιδευτικών αλλά και των μαθητών, αποφάσισε να ορίσει ως πολιούχο της πόλης για το 2019 τον Άγιο Αθανάσιο. Έτσι, ανήμερα του «πολιούχου 2019» Αγίου Αθανασίου, όλα τα σχολεία στη Νιγρίτα θα είναι κλειστά.\nΔυστυχώς, δεν είναι η πρώτη φορά που η Νιγρίτα «αναγκάζεται» να αλλάξει πολιούχο λόγω του Πάσχα και της ημέρας που «πέφτει» ο εορτασμός του Αγίου Γεωργίου. «Έχει συμβεί και κατά το παρελθόν. Οποτε πέφτει Αγίου Γεωργίου το δεκαπενθήμερο που τα σχολεία είναι κλειστά, αλλάζουμε προστάτη», είπε στον «Ε.Τ.» κάτοικος της περιοχής, ο οποίος αναρωτήθηκε με σκωπτικό τρόπο: «Δεν μπορώ να καταλάβω την αλλαγή. Δηλαδή, ανήμερα του Αγίου Αθανασίου μαθητές, δάσκαλοι και καθηγητές θα πλημμυρίσουν την εκκλησία, ενώ του Αγίου Γεωργίου δεν θα μπορούσαν λόγω διακοπών Πάσχα;».\nΕτικέτες ΕΠΙΚΑΙΡΟΤΗΤΑ , ΣΕΡΡΕΣ


ΤΟ ΗΜΕΡΟΛΟΓΙΟ ΕΝΟΣ TRADER: ΔΙΑΣΠΑΣΗ ΣΗΜΑΝΤΙΚΩΝ ΣΤΗΡΙΞΕΩΝ- ΠΙΘΑΝΗ ΑΝΑΤΡΟΠΗ ΤΗΣ ΒΡΑΧΥΠΡΟΘΕΣΜΗΣ ΤΑΣΗΣ !!!\nΔΙΑΣΠΑΣΗ ΣΗΜΑΝΤΙΚΩΝ ΣΤΗΡΙΞΕΩΝ- ΠΙΘΑΝΗ ΑΝΑΤΡΟΠΗ ΤΗΣ ΒΡΑΧΥΠΡΟΘΕΣΜΗΣ ΤΑΣΗΣ !!!\nΗ πτωτική διάσπαση της στήριξης του συστήματός μας (κίτρινο βέλος) , της ανοδικής γραμμής τάσης S , του εκθ. ΜΚΟ 30 και απλού ΜΚΟ200 ημ. , αποτελούν αρνητικότατες εξελίξεις που ενδέχεται να σηματοδοτούν την αναστροφή της βραχυπρόθεσμης τάσης.\nΟ δείκτης έκλεισε ακριβώς πάνω στον εκθ. ΜΚΟ200 και απλό ΜΚΟ60 ημ. Για την σημασία του τελευταίου κάναμε ειδικό αφιέρωμα κατά την διάρκεια της συνεδρίασης ( βλ. LAST CHANCE.)\nΚατά την αυριανή συνεδρίαση της Τετάρτης, ενδεχόμενη ανοδική αντίδραση μέχρι και τις 906-907 μον.(σενάριο πολύ πιθανό) θα είναι τεχνικού τύπου και μόνο. Για την βελτίωση της τεχν. εικόνας απαιτείται η ανοδική διάσπαση τουλάχιστον των 921(πτωτικό gap- απλός ΜΚΟ200ημ.) και 936 μον.( 50% διόρθωση του ΔΕ – αντίσταση του συστήματός μας). Αν και για να είμαστε σχετικά σίγουροι για τις αγαθές προθέσεις του δείκτη, απαιτείται και η ανοδική διάσπαση των 950 μον. ( 66% του ΔΕ).\nΗ πλησιέστερη σημαντικότατη στήριξη - και ίσως και η τελευταία ελπίδα να διασωθεί το ανοδικό momentum- εντοπίζεται στις 885 μον. ( 50% διόρθωση του ανοδικού ΓΔ).\nΑναρτήθηκε από ΒΑΣΙΛΗΣ ΜΑΡΚΑΚΗΣ στις 8:04:00 μ.μ.\nΓιαννης 21 Αυγούστου 2013 - 9:37 π.μ.\nαρχιζω να μαθαινω !!!!! το 885 το ειχα γραψει χθες !!!!!!!!!


THE FLYING DUTCHMAN: Κανείς Δεν Είναι Τέλειος\nΗ τακτική που θα έπρεπε να ακολουθήσεις, είναι άλλη. Ή αποδέχεσαι τον εαυτό σου όπως είναι, και είσαι ευτυχισμένος με αυτό, πράγμα καθόλου κακό, ή αλλάζεις πράγματα που δεν σου αρέσουν, εφ’ όσον μπορείς και θέλεις. Αν είσαι χοντρός μπορείς να αδυνατίσεις, αν έχεις στραβά δοντάκια βάζεις σιδεράκια (πολλοί/ες θεωρούν ότι τα σιδεράκια δίνουν έναν πιο spicy τόνο στο φιλί, το ήξερες;), αν σου πατήσει την μούρη το τρένο κάνεις πλαστική ή κάνεις καριέρα σε ταινίες τρόμου.\nΟι ατέλειες και η διαφορετικότητα υπάρχουν παντού, και ίσως δεν είναι και τόσο κακό πράγμα να τις έχουμε, αρκεί να νοιώθουμε καλά με τον εαυτό μας και ενδεχομένως να αρχίσουμε να γράφουμε εκεί που δεν πιάνει ο ήλιος όσους διαφωνούν (αρκεί να μην ξυνόμαστε στο σημείο συνεχώς γιατί θα σβηστούν τα ονόματα). Αν πάλι θεωρούμε ότι κάτι θα μπορούσε να ήταν καλύτερο επάνω μας, μπορούμε να δοκιμάσουμε να το αλλάξουμε, αλλά καλύτερα να ξεκινήσουμε από μέσα προς τα έξω.\nΤο πιο σημαντικό είναι να μπορούμε να κοιταχτούμε στον καθρέφτη, και όχι αυτό που βλέπουμε σε αυτόν.


Καλοκαιρινές αλλεργίες και ιγμορίτιδα: Πώς μπορείτε να προφυλαχθείτε | Athens Voice\nΚαλοκαιρινές αλλεργίες και ιγμορίτιδα: Πώς μπορείτε να προφυλαχθείτε\nΧρήσιμες συμβουλές προφύλαξης από την Δρ. Ανατολή Παταρίδου\nΣυμβουλές προφύλαξης από την Δρ. Ανατολή Παταρίδου για την ιγμορίτιδα και την αλλεργική ρινίτιδα\nΚαι ενώ οι θερμοκρασίες ανεβαίνουν, είμαστε ήδη στα μέσα του Ιουνίου, και πιστεύατε ότι θα απαλλαγείτε επιτέλους από τα φτερνίσματα και τους ερεθισμούς που προκαλούν οι αλλεργίες, τα αλλεργικά συμπτώματα επιμένουν αφού υπάρχουν και οι καλοκαιρινές αλλεργίες οι οποίες μας ταλαιπωρούν, εξηγεί Δρ. Ανατολή Παταρίδου, χειρουργός ωτορινολαρυγγολόγος κεφαλής - τραχήλου, παιδο-ΩΡΛ, επιστημονικός συνεργάτης ΥΓΕΙΑ-ΜΗΤΕΡΑ (www.pataridou.gr).\nΟι αλλαγές στον τρόπο ζωής και η πρόχειρη διατροφή έχουν οδηγήσει σε ραγδαία επιδείνωση των σχετικών αντιδράσεων σε άτομα με χρόνιες αλλεργίες, αλλά και σε εμφάνιση συμπτωμάτων σε ανθρώπους που μέχρι πρότινος δεν αντιμετώπιζαν τέτοιες καταστάσεις. Επίσης η έντονη υγρασία αυξάνει την πιθανότητα να αναπτυχθούν αναπνευστικά προβλήματα και αλλεργικές καταστάσεις. Η παρουσία νερού με μορφή υδρατμών στο περιβάλλον (τα κανονικά επίπεδα είναι 40%-50%) είναι απαραίτητη για τη σωστή λειτουργία του ανθρώπινου σώματος. Αν όμως είναι πολύ χαμηλή ή πάνω από 60%, τότε διευκολύνει τη δημιουργία μυκήτων, οι οποίοι προκαλούν αλλεργίες.\nΣύμφωνα με έρευνα της Ευρωπαϊκής Ακαδημίας Αλλεργιών και Κλινικής Ανοσολογίας (EAACI), πάνω από 150 εκατομμύρια άτομα στην Ευρώπη ταλαιπωρούνται από κάποιου είδους χρόνια αλλεργία και μέχρι το 2025 προβλέπεται ότι ο αριθμός αυτός θα αυξηθεί καλύπτοντας το μισό πληθυσμό της Ευρώπης. Ο ζεστός καιρός που πυροδοτεί μια ασυνήθιστα υψηλή ποσότητα γύρης από τα δέντρα, αλλά και η υγρασία, αυξάνει την πιθανότητα να αναπτυχθούν αναπνευστικά προβλήματα και αλλεργικές αντιδράσεις.\nΙγμορίτιδα και αλλεργική ρινίτιδα\nΗ ιγμορίτιδα ταλαιπωρεί όλο και περισσότερους ανθρώπους, τόσο παιδιά όσο και ενηλίκους. Μπορεί να προκληθεί από ιογενή ή μικροβιακή λοίμωξη, τραυματισμό, φλεγμονές των δοντιών, ανατομικές ανωμαλίες στο ρινικό διάφραγμα ή στον μέσο ρινικό πόρο και υπερτροφία των κογχών. Ένας βασικός, όμως, παράγοντας για τα αυξημένα περιστατικά ιγμορίτιδας είναι η αύξηση της αλλεργικής ρινίτιδας, η οποία είναι η πιο συνηθισμένη αλλεργική πάθηση στην Ελλάδα και επηρεάζει πάνω από ένα εκατομμύριο ανθρώπους.\nΗ δυσκολία της ρινικής αναπνοής που συνεπάγεται των συμπτωμάτων, μπορεί να συνοδεύεται από εκνευρισμό, αδυναμία συγκέντρωσης, πονοκεφάλους, έντονο ροχαλητό και άπνοια, που επηρεάζουν την ποιότητα ζωής, καθώς προκαλούν κούραση και μειωμένη ευεξία. Σύμφωνα με τους ειδικούς, η θεραπεία μπορεί να είναι συντηρητική αρχικά και να περιλαμβάνει τη χορήγηση κατάλληλης αντιβίωσης σε συνδυασμό με πλύσεις και ρινικά σπρέι, των οποίων βέβαια η υπερβολική χρήση είναι πιθανό να προκαλέσει άλλα προβλήματα. Ενδέχεται όμως να χρειαστεί και χειρουργική επέμβαση, η οποία, όταν ενδείκνυται, πρέπει να γίνεται έγκαιρα για να αποφεύγονται οι επιπλοκές.\nΧρήσιμες συμβουλές προφύλαξης\nΝα καθαρίζετε καλά το σπίτι, ώστε να αποτρέψετε τη συσσώρευση σκόνης και ακάρεων, που επιδεινώνουν την κατάστασή σας.\nΕφοδιαστείτε με ένα υγρόμετρο, για να μπορείτε να υπολογίζετε την υγρασία στο σπίτι.\nΧρησιμοποιήστε τις ειδικές παγίδες υγρασίας και αφυγραντήρες.\nΥιοθετήστε ένα υγιεινό μοντέλο διατροφής, πλούσιο σε φυτικές ίνες, και περιορίστε το πρόχειρο και έτοιμο φαγητό και τα ανθυγιεινά σνακ.\nΝα μην κάνετε αυτοδιάγνωση. Η εξέταση στον ωτορινολαρυγγολόγο και το ιστορικό θα δείξουν με ακρίβεια το πρόβλημα και θα υποδείξουν την ενδεδειγμένη θεραπεία.


ΑΝΤΙΛΟΓΟΙ: ΑΝΤΙΛΟΓΟΙ - ΜΟΝΟΛΟΓΟΙ ή ΣΕΛΙΔΑ ΤΟΝ ΑΝΕΞΑΡΤΗΤΩΝ ΕΛΛΗΝΩΝ ;\nΑΝΤΙΛΟΓΟΙ - ΜΟΝΟΛΟΓΟΙ ή ΣΕΛΙΔΑ ΤΟΝ ΑΝΕΞΑΡΤΗΤΩΝ ΕΛΛΗΝΩΝ ;\nΚΑΛΗ Η ΣΕΛΙΔΑ ΣΑΣ ΚΥΡΙΕ ΑΡΜΕΝΙΑΚΟ. ΜΟΝΟ ΠΟΥ Η ΟΝΟΜΑΣΙΑ ΤΗΣ ΕΙΝΑΙ ΛΑΘΟΣ. ΔΕΝ ΠΡΕΠΕΙ ΝΑ ΛΕΓΕΤΕ ΑΝΤΙΛΟΓΟΙ. ΑΛΛΑ ΜΟΝΟΛΟΓΟΙ. [Η] ΣΕΛΙΔΑ ΤΟΝ ΑΝΕΞΑΡΤΗΤΩΝ ΕΛΛΗΝΩΝ .ΠΕΡΙΜΕΝΩ ΔΗΜΟΣΙΕΥΣΗ\n27 Οκτωβρίου 2012 12:17 μ.μ.\nΑγαπητέ επισκέπτη φαίνεται ότι ή δεν παρακολουθείς το blog ή δεν σου αρέσει η δική μου άποψη. Όμως ας ξεκαθαρίσω για πολλοστή φορά τα πράγματα.\nΌπως γράφει και η σχετική καρτέλα στο blog antilogoi\nΜε απόλυτη ειλικρίνεια και διαφάνεια, επώνυμα και χωρίς ΠΟΤΕ να αποκρύπτω, όχι μόνο τις πολιτικές επιλογές μου αλλά και τις ίδιες μου τις σκέψεις σε όλους του τομείς και τα θέματα που αναρτώ, εκτίθεμαι και εκφράζομαι δημόσια αφού είναι και ο κύριος λόγος της δημιουργίας αυτού του blog.\nΓιατί ΑΝΤΙΛΟΓΟΙ; Μα φυσικά γιατί με τα σχόλιά μου στις αναρτήσεις (ως αντίλογο) τοποθετούμαι σε σχέση με τις αναρτήσεις που αναδημοσιεύω!\nΠολλές φορές όμως αναρτώ και δικά μου κείμενα, για τα οποία επανειλημμένως έχω ζητήσει, ενθαρρύνει και προτρέψει, τους επισκέπτες του blog να τοποθετούνται είτε με σχόλια, είτε με αναρτήσεις, αφού πρόθυμα ΑΝΑΡΤΩ οτιδήποτε μου σταλεί!\nΑν κοιτάξεις το επίσημο site των ΑΝΕΞΑΡΤΗΤΩΝ ΕΛΛΗΝΩΝ θα διαπιστώσεις ότι έχω αναρτήσει λίγο πάνω από το 0% των ειδήσεων και ανακοινώσεων που βρίσκεται εκεί!!\nΑκόμα θα διαπιστώσεις ότι εκεί δεν έχει περιστασιακά, Βίους Αγίων, Τοπικά θέματα, Πολιτικές αναλύσεις, Κοινωνικά Θέματα, αναρτήσεις της Ολυμπίας Καράγιωργα και άλλων συμπατριωτών μας που μας τίμησαν με την συμμετοχή τους στο blog, και γενικά θέματα όπως Ερμή Τρισμέγιστο, Νίκολα Τέσλα, αποκαλύψεις για ψεκασμούς, πράσινης απάτης, εμβόλια, μασονία, νέες πολιτικές και κοινωνικές οργανώσεις και κινήματα (Σπίθα-ΕΠΑΜ-ΠΑΜ-ΟΧΙ-ΔΕΝ ΠΛΗΡΩΝΩ κτλ), αλλά και Όλα τα δελτία τύπου και τις αναρτήσεις του κ Ιωάννη Γλαρού Υπεύθυνου Τομέα Παιδείας Ν.Δ. Ρόδου, αλλά και όσα δελτία τύπου και ανακοινώσεις φθάνουν από πολιτιστικούς, αθλητικούς, επαγγελματικούς και κοινωνικούς φορείς, που υπάρχουν σε αυτό το blog που εσύ αποκαλείς ως «μονόλογοι ή σελίδα των Ανεξάρτητων Ελλήνων»!!!!\nΠροφανώς αυτός ο υπαινιγμός ίσως να αφορά στα πολλά δελτία τύπου της κ Μίκας Ιατρίδη, βουλευτή των Ανεξαρτήτων Ελλήνων στα Δωδεκάνησα, αλλά όπως και όλα τα άλλα δελτία τύπου θα εξακολουθήσουν να αναρτώνται κανονικά είτε αρέσει σε κάποιους είτε όχι!\nΌσο για το «περιμένω δημοσίευση» καλά θα κάνεις να μην το επαναλάβεις γιατί ΠΟΤΕ δεν έχει κοπεί σχόλιο μη υβριστικό, όσο σκληρή καλόπιστη ή και κακόπιστη κριτική να μου γίνεται!\nΣε κάθε περίπτωση αγαπητέ μου «φίλε» θα μπορούσες εσύ να αναπτύξεις τον δικό σου αντίλογο μέσα από αυτό το ανοικτό και ΑΝΕΞΑΡΤΗΤΟ BLOG αντί να αρκείσαι σε ανώνυμα φτηνά σχόλια με συμπεράσματα χωρίς καμία τεκμηρίωση και αιτιολόγηση, και επειδή εγώ ως διαχειριστής σε αυτό το blog αλλά και αυτοί που επιθυμώ να το διαβάζουν και τελικώς με τιμούν με τις επισκέψεις τους ή και τη συμμετοχή τους σε αυτό, ΔΕΝ είναι αυτού του επιπέδου και αυτής της νοοτροπίας (του ανώνυμου συκοφάντη), και επειδή δόξα το θεό το διαδίκτυο βρίθει από κάθε λογής sites και blogs για όλα τα γούστα, μάζεψε τα κουβαδάκια σου και τράβα σε άλλη παραλία! Συγνώμη διαδικτυακό στέκι εννοούσα!!\nΔεν είναι δυνατόν κάποιος, ο οποιοσδήποτε, με μιάμιση γραμμή σχόλιο (με όλα τα γράμματα κεφαλαία!) να ακυρώνει την προσπάθεια (τριών και πλέον χρόνων με πολύωρη καθημερινή ενασχόληση) με αστήρικτες κατηγορίες!\nΑν διαφωνείς με τις απόψεις μου, ευχαρίστως να ακούσω τις δικές σου και πιθανότατα να ωφεληθώ από αυτές, αφού έχω μάθει να προβληματίζομαι ακούγοντας ή διαβάζοντας αντίθετες απόψεις από τη δική μου, για να ενισχύω τα επιχειρήματά μου για την ορθότητα της δικής μου άποψης ή να αναθεωρώ και να υιοθετώ νέες απόψεις, ως αποτέλεσμα αυτού του προβληματισμού, που προσφέρει η διαλογική συζήτηση.\nΔυστυχώς όμως για όλους μας, η ανευθυνότητα, η ανέξοδη κριτική και το καλαμπούρι δεν εγκαταλείπουν μερικούς, ακόμα και σε κρίσιμες και επώδυνες περιόδους όπως η σημερινή.\nΑυτό το blog είναι και θα παραμείνει ΑΝΕΞΑΡΤΗΤΟ και αδιαπραγμάτευτα προσωπικού ύφους, αφού δεν το οδηγεί η επισκεψιμότητα ή τα στατιστικά ως αυτοσκοπός, αλλά ως επιβράβευση μιας προσπάθειας που γίνεται ΕΠΩΝΥΜΑ, για να μπορεί ο καθένας να γνωρίζει αν και που υπάρχει σκοπιμότητα, και απευθύνεται σε σκεπτόμενους αναγνώστες που δεν υιοθετούν τη γνώμη μου άκριτα, (ως αποτέλεσμα προπαγάνδας ΠΟΥ ΔΕΝ ΜΕ ΕΝΔΙΑΦΕΡΕΙ ΝΑ ΚΑΝΩ!) αλλά ως πηγή εναλλακτικής πληροφόρησης που αποσιωπούν τα ΜΜΕ, και προβληματισμού για να βγάζουν τα δικά τους συμπεράσματα.\nΕυτυχώς ακόμα, υπάρχουν άνθρωποι που συνεχίζουν, ενάντια στις επιθυμίες της Νέας Τάξης Πραγμάτων και του συστήματος τους (κυβερνήσεις ΜΜΕ κτλ) να κάνουν ότι ο Θεός προίκισε τους ανθρώπους να κάνουν. ΝΑ ΣΚΕΠΤΟΝΤΑΙ !\nΑναρτήθηκε από Μάκης Αρμενιακος στις 10/30/2012 01:38:00 μ.μ.\nΕτικέτες αντίλογοι, Μάκης Αρμενιάκος, antilogoi\nΣυνέχισε να κάνεις αυτό που τόσο καλά κάνεις και μην δίνεις τόση σημασία σε κακοπροαίρετα σχόλια. Εξάλλου υπάρχει και το 'Σ ΌΠΟΙΟΝ ΑΡΈΣΟΥΜΕ ΓΙΑ ΤΟΥΣ ΑΛΛΟΥΣ ΔΕΝ ΘΑ ΜΠΟΡΕΣΟΥΜΕ....."\n2 Νοεμβρίου 2012 - 12:35 μ.μ.


ΕΛΕΥΘΕΡΟΙ ΕΛΛΗΝΕΣ: Τζιχαντιστές υποκίνησαν τα επεισόδια στη Σάμο;\nΥποπτος εξτρεμιστής από τη Ράκα φέρεται ότι ξεσήκωσε τους μετανάστες με τη φράση «Κάψτε κατασκήνωση»\nΣε συναγερμό βρίσκονται οι διωκτικές Αρχές για το ενδεχόμενο τα βίαια επεισόδια που σημειώθηκαν στο Βαθύ της Σάμου να υποκινήθηκαν από τζιχαντιστές που έχουν παρεισφρήσει στη χώρα μας.\nΣτην εκτίμηση αυτή έφτασαν ύστερα από ρεπορτάζ του τηλεοπτικού σταθμού Star, που αποκάλυψε ότι ένας εκ των αλλοδαπών που βιντεοσκοπούσαν σε ζωντανή μετάδοση στο facebook τις απανωτές εκρήξεις που ξέσπασαν στο κέντρο υποδοχής του νησιού και τις συμπλοκές που ακολούθησαν είχε προηγουμένως γράψει στο προσωπικό του προφίλ το εξής μήνυμα-προτροπή: «Κάψτε κατασκήνωση Σάμος».\nΟ Μοχάμεντ, όπως είναι το μικρό του όνομα, κατάγεται από τη Ράκα της Συρίας, την παγκόσμια πρωτεύουσα του Ισλαμικού Χαλιφάτου, και σύμφωνα με το\nηλεκτρονικό στίγμα του κινητού τηλεφώνου του έχει φυσική παρουσία στο Κέντρο Υποδοχής και Ταυτοποίησης, στο Βαθύ της Σάμου.\nΜάλιστα, η φωτογραφία από το 2014 που απεικονίζει τον ίδιο να κρατά όπλο στη γενέτειρά του ενισχύει ακόμη περισσότερο τα σενάρια περί εμπλοκής του σε εξτρεμιστική οργάνωση του Ισλαμικού Κράτους. Σύμφωνα πάντως με τον ερευνητή σε θέματα διεθνούς ασφάλειας και τρομοκρατίας Μάνο Μεϊμαράκη, από τον συνολικό αριθμό ανθρώπων που φιλοξενούνται στα hot spots ένα πολύ μικρό ποσοστό της τάξης του 2% με 3% είναι ευάλωτο σε εξτρεμιστικά στοιχεία. «Μιλάμε για ακραία επικίνδυνα άτομα που γνωρίζουν από πόλεμο, έχουν επιχειρησιακή εμπειρία» σημείωσε ο ίδιος.\nΥπενθυμίζεται ότι η κατάσταση στο νησί του νοτιοανατολικού Αιγαίου είναι εδώ και αρκετό καιρό ασφυκτική, καθώς στο Κέντρο Υποδοχής, που έχει χωρητικότητα 680 ανθρώπων, φιλοξενούνται συνολικά 6.500 πρόσφυγες και μετανάστες.\nΓια τον λόγο αυτόν ο δήμαρχος Ανατολικής Σάμου Γιώργος Στάντζος έδωσε την Τετάρτη 48ωρη προθεσμία στην κυβέρνηση προκειμένου να αποσυμφορήσει το νησί. Σε περίπτωση που δεν δει κάποια κίνηση από τους αρμόδιους φορείς που εμπλέκονται στο Μεταναστευτικό, προειδοποίησε ότι οι αντιδράσεις κατοίκων και δημοτικής Αρχής θα είναι έντονες.\n«Οι Σαμιώτες έχουν υποστεί μεγάλο πλήγμα σε όλους τους τομείς και τα όρια της αντοχής τους έχουν εξαντληθεί» είχε δηλώσει στη «δημοκρατία» τονίζοντας ότι οι πολίτες του νησιού βιώνουν μια ανθρωπιστική κρίση. Στο μεταξύ, πορείες διαμαρτυρίας έκαναν τις δύο τελευταίες ημέρες στον χώρο υποδοχής οι αιτούντες άσυλο διεκδικώντας την αποχώρησή τους από το νησί.\nΦωτιά σε κοντέινερ στην Αμυγδαλέζα\nΣυναγερμός σήμανε χθες στο προαναχωρησιακό κέντρο κράτησης προσφύγων και μεταναστών στην Αμυγδαλέζα όταν ξέσπασε φωτιά σε κοντέινερ. Σύμφωνα με πληροφορίες, αρχικά η φωτιά ξέσπασε σε ένα κενό κοντέινερ όπου δεν διέμενε κανείς.\nΩστόσο, λίγη ώρα αργότερα η φωτιά επεκτάθηκε στο διπλανό κοντέινερ, όπου διέμεναν ανήλικοι, οι οποίοι ωστόσο είχαν απομακρυνθεί από το σημείο εγκαίρως. Στο σημείο έσπευσαν άμεσα πέντε οχήματα με δέκα πυροσβέστες, οι οποίοι έθεσαν υπό πλήρη έλεγχο τη φωτιά.\nΠαρ' όλα αυτά δεν κατάφεραν να σώσουν το κοντέινερ όπου έμεναν οι ανήλικοι, το οποίο παραδόθηκε στις φλόγες και καταστράφηκε. Μέχρι στιγμής όλα τα στοιχεία δείχνουν ότι η φωτιά ήταν ένα τυχαίο περιστατικό. καθώς δεν είχε προηγηθεί ένταση στη δομή ή συμπλοκές μεταξύ προσφύγων.\nΕπίσης, ακόμα άγνωστα παραμένουν τα αίτια της πυρκαγιάς, ενώ, μεταξύ άλλων, εξετάζεται η πιθανότητα του βραχυκυκλώματος.\nΣημειώνεται πως πριν από λίγες μέρες έγινε γνωστό το ενδεχόμενο να ανοίξει ξανά η Γ' Πτέρυγα της Αμυγδαλέζας για να φιλοξενήσει αλλοδαπούς που δεν έχουν προσφυγικό προφίλ, στο πλαίσιο της κυβερνητικής οπτικής για την αντιμετώπιση του μεταναστευτικού ζητήματος.\nΌπως έγραψε χθες η «δημοκρατία», για το ενδεχόμενο αυτό δεν έχουν καμία ενημέρωση ούτε η Περιφερειακή Ενότητα Ανατολικής Αττικής ούτε ο Δήμος Αχαρνών. Οι δύο πλευρές τόνισαν, πάντως, πως σε περίπτωση που συνέβαινε κάτι τέτοιο θα ήταν η σταγόνα που θα ξεχείλιζε το ποτήρι στην περιοχή που αποτελεί γκέτο εγκληματικότητας.\nΣχεδιάζουν δομή στην ευαίσθητη Κομοτηνή\n«Θεωρούμε ότι αποτελεί θεμελιώδη υποχρέωσή μας να προασπίσουμε τα συμφέροντα του τόπου μας και των συνδημοτών μας, αντιτιθέμενοι στα όποια σχέδια μεταφοράς προσφύγων και μεταναστών στα όρια της επικράτειας του δήμου μας» αναφέρουν χαρακτηριστικά σε ψήφισμα που εξέδωσαν και προσθέτουν: «Ο ακριτικός τόπος μας αντιμετωπίζει δεκάδες δυσεπίλυτα προβλήματα αναπτυξιακού χαρακτήρα, τα οποία χρήζουν άμεσης και αποτελεσματικής αντιμετώπισης από την Κεντρική Διοίκηση. Επ’ ουδενί, λοιπόν, δεν μπορεί να επιβαρυνθεί ο δήμος μας με την εγκατάσταση προσφύγων και μεταναστών και με τη συσσώρευση επιπλέον ζητημάτων, που η εγκατάσταση αυτή αναπόφευκτα θα επιφέρει».\nΣτην Κομοτηνή βρέθηκε την Τετάρτη -χωρίς, όπως αναφέρουν πηγές, να υπάρχουν πληροφορίες για την επίσκεψή του- και ο υφυπουργός Προστασίας του Πολίτη Ελευθέριος Οικονόμου, στο πλαίσιο διημερίδας που διοργανώθηκε στην Αλεξανδρούπολη με θέμα τον Διαδριατικό Αγωγό Φυσικού Αερίου (TAP).\nΠαράλληλα, συμμετείχε σε σύσκεψη με αστυνομικούς διευθυντές, η οποία, σύμφωνα με πληροφορίες, περιστράφηκε γύρω από το Μεταναστευτικό και το ενδεχόμενο εγκατάστασης μεταναστών στην περιοχή. Ωστόσο, σε ερώτηση από δημοσιογράφο τοπικού μέσου ενημέρωσης δεν σχολίασε το ζήτημα της ενδεχόμενης εγκατάστασης, λέγοντας: «Λαμβάνεται υπόψη η παράμετρος ότι η Θράκη είναι μια ευαίσθητη περιοχή και υπάρχει ιδιαίτερος σχεδιασμός στην αντιμετώπιση του θέματος».\nΧρυσοχοΐδης: 20.000 άτομα θα έρθουν στην ενδοχώρα\nΕως το τέλος Νοεμβρίου 20.000 πρόσφυγες και μετανάστες θα έχουν μεταφερθεί από τα νησιά στην ενδοχώρα, όπως δεσμεύτηκε ο Μιχάλης Χρυσοχοΐδης, κρούοντας ταυτόχρονα τον κώδωνα του κινδύνου για «τσουνάμι νέων ροών», λόγω των εξελίξεων στο τουρκοσυριακό μέτωπο.\nΟ υπουργός Προστασίας του Πολίτη ενημέρωσε τους «γαλάζιους» βουλευτές για το νομοσχέδιο για το άσυλο, το οποίο έχει αναρτηθεί στη διαβούλευση και κατατίθεται εντός των ημερών στη Βουλή, ανακοινώνοντάς τους ότι έως το τέλος του επόμενου μήνα -το αργότερο μέχρι το τέλος του χρόνου- θα έχουν μεταφερθεί από τα νησιά στην ενδοχώρα 20.000 άνθρωποι.\n«Θα είναι όλοι οικογένειες. Θα υπάρξει ισοκατανομή και θα φιλοξενηθούν σε ξενοδοχεία και σε δομές που θα έχουν τις στοιχειώδεις υποδομές, δηλαδή θα πληρούν συνθήκες αξιοπρεπούς διαβίωσης» σημείωσε μάλιστα ο υπουργός, σύμφωνα με πηγές της Ν.Δ.\nΣυγκεκριμένα, φέρεται ότι σημείωσε πως από τους 20.000 πρόσφυγες και μετανάστες οι μισοί θα φιλοξενηθούν σε ξενοδοχεία ανά την ηπειρωτική επικράτεια, ενώ οι υπόλοιποι 10.000 θα μεταφερθούν σε βιομηχανικές ζώνες, οι οποίες διαθέτουν τις κατάλληλες υποδομές για ύδρευση, αποχέτευση και ρεύμα, και στις οποίες θα δημιουργηθούν ειδικές εγκαταστάσεις τύπου τολ. Φαίνεται μάλιστα ότι -προσώρας τουλάχιστον- έχει αποκλειστεί η λύση της φιλοξενίας σε στρατόπεδα.\nΑξίζει να σημειωθεί ότι κατά τη διάρκεια του δίωρου «μασάζ» οι βουλευτές της Ν.Δ. εξέφρασαν την έντονη ανησυχία τους για τη μεταφορά των μεταναστών στην ενδοχώρα, κάνοντας δεκάδες ερωτήσεις και ζητώντας μετ’ επιτάσεως να υπάρξει ισοκατανομή.\nΕρωτηθείς σχετικά, ο γραμματέας της Κοινοβουλευτικής Ομάδας της Ν.Δ. Σταύρος Καλαφάτης υποστήριξε ότι «δεν υπήρξε κανένα πρόβλημα από βουλευτές αναφορικά με τις περιφέρειες στις οποίες εκλέγονται και θα τους φιλοξενήσουν, από τη στιγμή μάλιστα που ο υπουργός διαβεβαίωσε ότι θα υπάρξει ισοκατανομή».\nΠάντως, σύμφωνα με πληροφορίες, οι βουλευτές φέρεται ότι ζήτησαν να υπάρξει έγκαιρη ενημέρωση για τη μεταφορά των μεταναστών στις περιφέρειές τους, ώστε να ενημερώσουν εγκαίρως τους τοπικούς φορείς.\nΕτικέτες Βία, Λαθρομετανάστευση, Σάμος, Τζιχάντ


συν - οδοιπορία: Και οι γονείς... ξανάγιναν παιδιά!\nΚαι οι γονείς... ξανάγιναν παιδιά!\nΤην Κυριακή 28 Σεπτεμβρίου 2014 και για μια ολόκληρη ημέρα οι γονείς... ξανάγιναν παιδιά στις Εκκλησιαστικές Μαθητικές Κατασκηνώσεις της Ι. Μητροπόλεώς μας «Η Φανερωμένη».\nΗ ξεχωριστή αυτή ευκαιρία επικοινωνίας άρχισε από νωρίς, με την Αρχιερατική Θεία Λειτουργία που τέλεσε ο Σεβασμιώτατος Ποιμενάρχης μας π. Θεόφιλος στον Ιερό Ναό του Αγ. Κοσμά του Αιτωλού (μετόχιο της Ι. Μονής Φανερωμένης) και συνεχίστηκε στον, φιλόξενο πάντα, χώρο της Κατασκήνωσης.\nΑναρτήθηκε από Συνοδοιπορία στις 9/30/2014 04:15:00 μ.μ.


ΕΝΑ ΣΥΝΑΡΠΑΣΤΙΚΟ ΑΦΙΕΡΩΜΑ\nΓΙΑ ΤΟ ΥΠΕΡΦΡΟΥΤΟ ΤΟ ΣΤΑΦΥΛΙ!\nΣταφύλι....ο βασιλιάς των φρούτων! Όλα όσα πρέπει να ξέρετε για το ΥΠΕΡ-ΦΡΟΥΤΟ!\nΤο σταφύλι είναι ο καρπός του αμπελιού. Το αμπέλι αλλιώς ονομάζεται και κλήμα (Vitis Vinifera), είναι αναρριχητικό φυτό και προϊόντα του ο μούστος, το κρασί, το ξύδι και οι σταφίδες, ενώ μπορεί να γίνει και γλυκό του κουταλιού. Είναι γνωστό ως καρπός από την αρχαιότητα και αναφέρεται για πρώτη φορά στη Βίβλο.\nΣχολιασμοί Και Δηλώσεις Του Παναγιώτη Ψωμιάδη Για Τα Θέματα της Σημαίας....\nΗ ΑΠΕΧΘΕΙΑ ΤΟΥΣ ΓΙΑ ΤΗ ΣΗΜΑΙΑ ΔΕΝ ΚΡΥΒΕΤΑΙ\nΡεπορτάζ : Παναγιώτα Βασιλοπούλου Για Την Ένωση Συντακτών Διαδικτύου :\nΔημοσιογράφος της ΕΣΔ\nΑναρτήθηκε από πρακτορειο ειδήσεων στις 2:24 μ.μ.


Κριτική για ΣΤΟ ΚΑΠΑΚΙ από Julie05, Ιουν 2015 | ask4food\nΜακριά απο το πολύβουο κέντρο της Πανορμου, χωμένο μεσα σε στενά, βρίσκεται το μεζεδοπωλείο ΣΤΟ ΚΑΠΑΚΙ. Πρόκειται για ένα σχετικά μικρό μαγαζί, το οποίο εχει ένα προαύλιο χώρο και βγάζει έξω τραπεζάκια. Τώρα το καλοκαίρι ειναι πολυ όμορφα, και λόγω του οτι δεν ειναι σε κεντρικό σημείο, εχει ησυχία, μιας και περιτριγυρίζεται απο πολυκατοικίες.\nΜπαίνοντας στο εσωτερικό, οι τοίχοι ειναι μπλε, στο βάθος ειναι η κουζίνα, και εχει περί τα έξι τραπεζάκια, με αρκετή απόσταση το ένα απο το άλλο, διατηρώντας ετσι και μια ιδιωτικότητα. Η διακοσμηση τίποτα το φοβερό, απλά στο πατάρι, πάνω απο την κουζίνα, υπάρχει ένα υποτιθέμενο μπαλκόνι, με κοκκινο παντζουρι, και καρεκλιτσες, που σε ταξιδεύει σε μια άλλη εποχή.\nΗ εξυπηρετηςη ειναι πολυ καλή, η κοπέλα που εξυπηρετεί ειναι ευγενική, και οφείλω να πω οτι έκανε κάθε δυνατή προσπάθεια να καλύψει τις διατροφικές ιδιαιτερότητες μας, καθώς υπήρχαν άτομα στην παρέα, που ακολουθούσαν ειδική δίαιτα. Στα συν λοιπόν, η διαθεση να βοηθήσει. Δεν μπορω να μην το αναγνωρίσω, όποτε δικαιωματικά 4/4 για την εξυπηρετηση.\nΌσον αφορά το φαγητο, έχω λίγο μπερδευτεί. Αν είχα τη δυνατότητα, θα έβαζα 2.5/4, αλλα αφού δεν την έχω, θα αρκεστώ σε ένα απλό δυάρι. Ήμασταν τρία άτομα και προτιμήσαμε να επιλέξουμε ορεκτικά και ένα κυριως.\nΔοκιμάσαμε λοιπόν τα εξής: μια χωριάτικη σαλάτα, ικανοποιητικού μεγέθους, με μεγάλα κομματια ντομάτας, κρεμμύδι, αγγούρι, φέτα, ελιές αρκετές, κάπαρη και μικρές φετούλες ψωμάκι φρυγανισμένο, η οποια ήταν φρεσκοκομμένη, και αρκετά καλή σε γεύση.\nΣτη συνέχεια πηραμε ένα ταμπουλε, κατ εμένα, σκέτη απογοήτευση, αλλα οι υπόλοιποι το βρήκαν καλό. Ήταν ναι μεν φρέσκο, αλλα είχε πολυ λεμόνι μεσα. Προσωπικα, δε μου εχει τύχει να δοκιμάσω ταμπουλε με λεμόνι, και συν του γεγονότος, οτι δε μου αρέσει το λεμόνι, απογοητεύτηκα. Ζητήσαμε και προσθέσαμε λίγο λάδι και αλάτι, μήπως και σώσουμε την κατάσταση, αλλα δε σωζόταν. Όποτε λοιπόν, για όποιον δε συμπαθεί το λεμόνι, δεν προτείνεται.\nΑκολούθησαν πατάτες τηγανητες, αρκετά καλές, αλλα κομμένες και τηγανισμένες όπως ειναι τα τσιπς, δε μου αρεσουν ετσι οι πατάτες, τις προτιμώ παραδοσιακές.\nΠηραμε επισης, φάβα σαντορινιωτικη με καραμελωμένα κρεμμύδια, την οποια βρήκα λίγο ανάλατη, και σε γενικές γραμμές αρκετα καλή, αλλα σίγουρα έχω φάει και καλύτερη. Και εκει που έχω αρχίσει να απογοητεύομαι γευστικά...\n... ακολούθησαν τα κεφτεδάκια! Και αρχίσαμε να ξεθαρευουμε, γιατι ήταν παρά πολυ καλα. Η μερίδα είχε νομιζω επτά αρκετά μεγάλα κεφτεδάκια, πολυ μαλακα, αφράτα και γευστικά, χωρις περιττά λάδια απο το τηγάνισμα. Και τέλος, κατέφθασε η τηγανιά κοτόπουλο με μανιτάρια, εξαιρετική. Πολυ γευστική, με το κοτόπουλο πολυ μαλακό και με πολυ καλή γεύση. Το κοκκινο χύμα κρασι αρκετά καλό.\nΌσον αφορά το value for money, τρία άτομα πληρώσαμε 37 ευρω με απόδειξη, κανονικά και στο τέλος είχε κέρασμα πανακότα ή μωσαϊκό, αναλόγως τι επιθυμεί ο καθένας. Αρκετά καλή τιμη, ειδικά αν σκεφτεί κανεις οτι η περιοχή εχει πολυ ανταγωνισμό και πολλές επιλογές.\nΘα ηθελα να αναφέρω επίσης πως στην αρχή φέρνουν μπουκάλι γυάλινο με νερό βρύσης, και τον κατάλογο, όπου σημειώνει ο πελάτης την παραγγελία και τη δίνει μετα στην κοπέλα της εξυπηρετησης.\nΣτο σύνολο του ειναι μια τίμια προσπάθεια, που αξίζει μια δοκιμή, αλλα και κάποια πιάτα χρήζουν βελτίωσης, κατα την άποψη μου. Το συστηνω, αν είστε της περιοχής, ή μένετε κοντα, για βράδυ τώρα που καλοκαιριαζει.